### Ievads

Laipni lūdzam datorizdevējdarbības un maketēšanas pasaulē ar iCalamus!

Datorizdevējdarbība (Desktop Publishing, DTP) bija modes kliedziens laikos, kad pirmie personālie datori iemācījās izvadīt kaut ko vairāk kā raupjus burtu attēlus teksta drukāšanai. Ļaudis tad iedomājās, ka varētu izdarīt visu nepieciešamo iespieddarba publicēšanai mājās uz galda ar vienu datoru un pieslēgtu printeri, ieskaitot augstas izšķirtspējas attēlus, fotogrāfijas un grafikas.

DTP jau sen kļuvusi par realitāti. Datori ir pietiekami jaudīgi, lai darbotos ar gigantiskiem attēlu datu apjomiem. Tagad pieejamie augstas izšķirtspējas vektorfonti piedāvā augstāko kvalitāti, un pastāv dažādi rīki, kas palīdz iegūt lieliskus rezultātus apbrīnojami viegli.

Priecājamies, ka esat izvēlējušies lietot iCalamus. Ar iCalamus Jūs iegūstat programmu ar vienkāršu pieeju DTP. Šī rokasgrāmata palīdzēs izzināt un saprast iCalamus un tā iespējas.

Ja iepriekš neesat strādājuši ar iCalamus, Ātrais sākums nodaļa ir īstā vieta.

Rokasgrāmatā uzskaitītas un sīki aprakstītas visas funkcijas. Ja kaut ko neizdodas atrast, nekautrējieties mūs informēt. Mēs vēlamies gan palīdzēt Jums, gan uzlabot dokumentāciju.

Ja esat lietojuši citas DTP programmas, noderīgus padomus atradīsiet sadaļā Pārnācējiem.

Pielikumā vēlreiz uzskaitītas un apkopotas svarīgās funkcijas.

Paldies, ka izvēlējāties iCalamus.

- Sistēmas prasības
- Reģistrācija
- Pieņemtie apzīmējumi
- Atgriezeniskā saite