### Vāks

Ar iCalamus Jūs varat izveidot un maketēt grāmatas vāku tajā pašā dokumentā, kas ietver grāmatas satura lappuses. Varbūt jau esat ievērojis, ka iCalamus atbalsta pat dažādus lappušu formātus dokumentā.

Sākumā mēs iesakām izmantot vākam atsevišķu dokumentu. Varbūt Jūsu vāks tiks drukāts krāsās, bet saturs būs tikai melnbalts. Varbūt vāka maketēšana jāveic citai personai, kurai nevajadzētu visu laiku nest līdzi grāmatas saturu.

Paturiet prātā, ka vākam būtu jāveido šķietama vienotība ar saturu. Saturā izmantotajiem fontu veidoliem jāsaplūst ar fontu, kas lietots uz vāka, vai pat jābūt saistītam vai identiskam ar to. Tāpat, maketējot vāku, der ņemt vērā grāmatas iespieduma spoguli (skatīt augstāk).