### Kā izveidot grāmatu divās valodās

Iedomājieties, ka vēlaties izveidot grāmatu ar tekstu angļu valodā visās kreisajās lappusēs un to pašu tekstu, piemēram, latviešu valodā atbilstošajās labajās lappusēs.

Ar iCalamus tas ir iespējams bez lielām pūlēm. Jums tikai jāsaprot, kā rīkoties.

1. Vispirms izveidojiet dokumenta paraugu vēlamajā formātā, piem., 2 lappuses DIN A5 ar nepieciešamām norādēm teksta rāmju izvietošanai. Noteikti izmantojiet dubultlappušu režīmu, kurā pirmā lappuse nav labā.

2. Tagad izveidojiet teksta rāmi kreisajā lappusē. Piešķiriet esošajam slānim nosaukumu, piemēram English.
3. Izveidojiet vēl vienu slāni (Latviešu) un teksta rāmi labajā lappusē, bet latviešu valodas slānī!
4. Tagad iestatiet automātisko pārnesi starp lappusēm kreisajam rāmim. Pārbaudiet, vai visas ķekšu atzīmes ir pareizas.

5. Tagad līdzīghi iestatiet automātisko pārnesi starp lappusēm labajam rāmim. Pārnese atpazīs dažādos slāņus, un teksts tiks pārnests tikai no kreisajām lappusēm uz kreisajām, kā arī no labajām uz labajām.
6. Kad esat pabeidzis dokumenta parauga izveidi, pavairojiet lappušu pāri, izmantojot Lappušu inspektoru. Piemēra ekrānšāviņā pievienotas 128 lappuses, kas bukleta kopējo lappušu skaitu palielina līdz 130.
   Svarīgi: Neaizmirstiet ieķeksēt opcijuIzmantot izkārtojumu. Tā nodrošinās automātiskās pārneses informācijas pārkopēšanu uz vajadzīgajiem rāmjiem visās jaunās lappusēs.

7. Tagad varat viegli pārslēgties starp slāņiem un individuāli darboties ar sasaistītajiem teksta rāmjiem.