### Anvendelsesforskelle fra Calamus SL

Museknapper

  Calamus SL anvender højre museknap meget intensivt. Denne funktion er ikke tilgængelig med standardmusen fra Apple computers. Selv om mange Mac-brugere foretrækker mus med to eller flere knapper i dag, er Apple's programinterface stadig funderet på en enkelt-knaps mus.

  Mens mange redigeringsfunktioner kan skiftes eller slås fra med et højre klik på musen i Calamus SL, er redigeringsfunktionerne i iCalamus aktiveret med værktøjer og kan deaktiveres ved at trykke [Escape].

Moduler

  Calamus SL tilbyder en pakke af moduler for alle standard- og specialopgaver. Disse moduler kan sammenlignes med iCalamus-inspektørerne, men er dog ikke det samme. Der er intet rammeredigeringsmodul i iCalamus fordi denne funktion er delt mellem værktøj og inspektører.

Dialoger

  Calamus SL anvender for det meste dialoger som skal lukkes før du kan fortsætte med at arbejde i dit dokument. iCalamus anvender mange åbne dialogvinduer hvor du kan ændre parametre og øjeblikkelig se ændringerne i dit dokument. Du kan genkende "låste" dialoger i iCalamus som sædvanlig i OS X, da de er "limet fast" til et andet objekt, f.eks. dokumentvinduet.

Output

  I Calamus SL, kan du definere mange forskellige print- og outputparametre, såsom rastering, farveseparering m.v. Dette giver "fuld kontrol" over dit dokument. Dette betyder også, at du er nødt til at sætte dig ind i disse parametres betydning for at kunne anvende dem.

  iCalamus bruger en anden filosofi: Det videregiver dokumentet til operativsystemets output-rutiner som så behandler rastering, farveseparation m.v. automatisk. Du vil kun finde enkelte output-parametre som kan justeres, men du kan risikere at rende ind i vanskeligheder ved specialindstillinger af disse uden det fornødne kendskab.

[Denne liste er garanteret ukomplet.]