### Lappušu sakārtojums

Vai vēl atceraties, ka mēs sākām šo grāmatu, izveidojot divas lappuses divlappušu režīmā, kas piedāvāja pamatizkārtojumu (iespieduma spoguli) un automātisko teksta plūsmas pārvadi? Grāmata joprojām sākas ar kreiso lappusi, kas parasti ir pareizi tikai grāmatām, kuru teksts rakstīts no labās uz kreiso pusi.

Veikt attiecīgās izmaiņas ir nieks. Atveriet Lappuses inspektoru un darbību izvēlnē noklikšķiniet uz vienuma Rediģēt globālos lappuses parametrus.

Tur Jums jāatzīmē Pirmā lappuse ir labā. Tas būtu viss? – Nē, ne gluži. Jūsu grāmatai ir 130 lappuses, bet vajadzētu būt tikai 128. atceraties?

Aizritiniet lappušu skata sarakstu Lappušu inspektorā līdz apakšai un izvēlieties pēdējo lappusi.

Tagad noklikšķiniet uz [–] zīmes Lappušu inspektora apakšā un atbildiet apstiprinoši uz drošības jautājumu par lappuses noņemšanu.

Atkārtojiet šo soli ar pašu pirmo lappusi. Otrā lappuse ar pareizo rāmja maketu ieslīdēs pirmās lappuses vietā.

Jūsu dokumentam nu būs tikai 128 lappuses ar pareizi izlīdzinātiem rāmjiem.