### Rediger farve

Eksisterende farver kan redigeres. Dobbeltklik på den tilhørende værdi i listen og du vil se følgende dialog:

Her kan du omdøbe farven, også med dets nuværende farveværdier. Du kan også mærke den, d.v.s. tilegne den til en særlig gruppe af farver. Farvens mærkefarve vil blive vis i farvelisten i Farve-inspektøren bagefter.

Farvemodel

  Du kan tilegne en farve til et bestemt farvemodel. iCalamus understøtter følgende farvemodeller som beskrevet her:

  CMYK

    Det er det foretrukne system når du ønsker at fremstille dokumenter som skal offset-trykkes og ønsker at anvende for-separerede farver. CMYK står for Cyan, Magenta, Yellow og Key. Farveværdierne i CMYK farvesystemet har sædvanligves 8 bits farveinformation pr. farvekanal, hvilket betyder 32 bits pr. farvepunkt i et billede.

  RGB

    RGB farvesystemet tilbyder u-separerede farver og er det mest almindelige farvesystem i computerverdenen. Næsten alle farve-inputenheder (såsom skannere og digitale kameraer) såvel som skærme anvender dette system. RGB står for Rød, Grøn og Blå. Farveværdierne i RGB farvesystemet har sædvanligvis 8 bits information pr. farve kanal, hvilket betyder op til 24 bits pr. punkt i et billede eller 16,7 millioner forskellige nuancer.

  Gråtone

    Gråtone farvesystemet bruger kun 8 bits information (eller 256 gråtoner) pr. punkt i et billede.

Farverum

  Her kan du vælge et farverum, som så vil blive brugt til at kortlægge farvemodellne til en bestemt enhed eller system. En farvemodel uden tilknyttet farverum er et mere eller mindre arbitrært, teoretisk farvesystem uden nogen relation til virkeligheden. I virkeligheden, vil du ikke altid være i stand til at gengive alle givne farver for en farvemodel. Derfor kan foruddefinerede farverum hjælpe med at justere eller kalibrere din farvemodel for et givent formål. De tilgængelige farverum afhænger af din valgte farvemodel.

  Bemærk: Der er mindst to typer af farverum tilgængelige for alle valgbare farvemodeller, som behøver yderligere information:
  Generel

    Opretter et enheds-uafhængigt farverum som repræsenterer farver i relation til et reference hvidpunkt. Dette hvidpunkt er baseret på det hvideste lys som kan genereres af gengivelses-enheden. Farver i et enheds-uafhængigt farverum bør fremtræde ens når de vises på forskellige enheder, i det omfang som enhederne tillader det.

    Hvis du f.eks. er nødt til at gengive dine definerede CMYK farveværdier på en måde hvor det vil fremtræde ensartet på næsten alle enheder, så vælg Generel CMYK.

  Enheder

    Farver i et enheds-specifikt farverum bliver ikke ændret eller på anden vis modificeret når de vises på en gengivelses-enhed – hvilket betyder, at der ikke sker noget forsøg på at opretholde farvens visuelle fremtræden. Som en konsekvens heraf, optræder farver i et enheds-specifikt farverum ofte forskelligt når de vises på forskellige gengivelses-enheder. Af denne grund, anbefales det ikke at anvende enheds-specifikke farverum, når farve-bevarelse er vifgtig.

    Hvis du f.eks. er nødt til at gengive dine definerede CMYK farveværdier uændret uanset grund, så vælg Enheds CMYK. Dette bør være dit valg når du f.eks. eksporterer dine dokumentet til PDF før afsendelse til en udskrivnings-tjeneste som anvender et kalibreret arbejdsforløb.

Web-sikre_farver

  Det lille # felt under farve-skyderne viser den aktuelle farves web farveværdi. Webfarver anvendes til at repræsentere farver på HTML sider på nettet. Web farver er grundlæggende defineret i RGB og skrives i hexadecimalt format, ved at bruge værdierne fra 0 til F (F = 15). #000000 betyder her R0 G0 B0 (Sort), #FFFFFF betyder R255 G255 B255 (Hvid).

  Få mere udførlige oplysninger om webfarver m.m. på Wikipedia.

  Bemærk: Husk venligst at webfarver altid er RGB, også selvom du har valgt CMYK farvemodellen for den pågældende farve. Hvis du f.eks. opretter nye farver med web-farveværdier, men vælger CMYK farvemodellen, kan den resulterende farve afvige fra hvad du måtte forvente.