### Atrast

Kad iezīmēts teksta rāmis un Teksta rīks, Jūs varat piekļūt teksta atrašanas un aizvietošanas funkcijām.

Atrast

  JaIzvēlēsieties šo apakšizvēlnes vienumu, atvērsies dialoglogs, kura rediģēšanas laukā jāievada meklējamais teksts. Noklikšķiniet uz pogas Nākamais, lai atrastu nākamo vietu ar meklētā teksta klātbūtni. Noklikšķiniet uz pogas Iepriekšējais, lai meklētu vietu pirms pašreizējās teksta kursora pozīcijas.

  Svarīgi: Ja vēlaties atrast tekstu, bet ne aizvietot, neklikšķiniet uz šādām pogām: Aizvietot visu, Aizvietot un Aizvietot un atrast nākamo. Pretējā gadījumā atrastais teksts var tikt aizvietots ar lauka Aizvietot ar saturu (pat ja tas ir tukšs).

  Šī dialogloga pogas tālāk aprakstītas, sākot no labās puses uz kreiso:

  Nākamais

    Noklikšķinot uz šīs pogas, teksts, kas ievadīts rediģēšanas laukā Atrast, tiks meklēts, sākot ar pašreizējo teksta rediģēšanas kursora pozīciju iezīmētajā teksta rāmī. Atrašanas gadījumā tas tiks atzīmēts.

  Iepriekšējais

    Šī poga meklē pirmo vietu ar atrodamo tekstu pirms pašreizējās kursora pozīcijas iezīmētajā teksta rāmī.

  Aizvietot & atrast nākamo

    Ar šo pogu Jūs aizvietojat nākamo uzieto atrodamā teksta vietu ar tekstu no lauka Aizvietot ar. Tad tiks atzīmēta nākamā atrastā vieta.

  Aizvietot

    Noklikšķiniet uz šīs pogas, lai aizvietotu nākamo uzieto atrodamā teksta vietu ar tekstu no lauka Aizvietot ar. Nekas cits nenotiek.

  Aizvietot visu

    Izmantojot šo pogu, visas uzietās atrodamā teksta vietas visā iezīmētā teksta rāmja (un varbūt piesaistīto teksta rāmju) tekstā tiks aizvietotas ar tekstu no lauka Aizvietot ar.

Citi apakšizvēlnes vienumi pēc Atrast neatver savu dialoglogu!

Atrast nākamo

  Šis apakšizvēlnes vienums atbilst pogai Nākamais dialoglogā Atrast un aizvietot (skatīt iepriekš).

Atrast iepriekšējo

  Šis apakšizvēlnes vienums atbilst pogai Iepriekšējais dialoglogā Atrast un aizvietot.

Aizvietot

  Šis apakšizvēlnes vienums atbilst tāda paša nosaukuma pogai dialoglogā Atrast un aizvietot.

Aizvietot un atrast nākamo

  Šis apakšizvēlnes vienums atbilst tāda paša nosaukuma pogai dialoglogā Atrast un aizvietot.

Izmantot iezīmēto meklēšanā

  Ja esat atzīmējis tekstu, ar šo apakšizvēlnes vienumu tas tiks automātiski izmantots dialogloga Atrast un aizvietot rediģēšanas laukā Atrast.

Ritināt uz iezīmēto

  Ja aktīvajā dokumenta skatā neredzat iezīmēto tekstu, izmantojiet šo apakšizvēlnes vienumu. Dokumenta skats tad aizritināsies uz pozīciju, kurā būs redzams iezīmētā teksta sākums.