### Sūtītāja adreses rinda

Vispirms izveidosim sūtītāja adreses rindu adreses laukā. Šī rinda pēcāk būs redzama loga aploksnēs.

- Izvēlieties teksta rīku no paletes.

- Tagad ieklikšķiniet kaut kur vēstules dokumentā un izveidojiet rāmi, ievelkot taisnstūrveida figūru. Jūsu dokuments varētu izskatīties šādi:

- Atveriet Ģeometrijas inspektoru un ievadiet izveidotā rāmja izmērus, kā parādīts nākamajā attēlā: X 2,0 cm, Y 4,5 cm, W 8,5 cm, H 0,5 cm.

- Tagad pietuviniet teksta rāmi, lai atvieglotu rediģēšanu. Izvēlieties Tālummainīt: pret iezīmējumu izvēlnē Skats. Jūsu dokumentam būtu jāizskatās šādi:

- Lūdzu, ievadiet teksta rāmī savu pasta adresi, piem., šeit doto. Tā kā pašreizējais rīks joprojām ir teksta, varat vienkārši rakstīt iezīmētajā rāmī. Iezīmētu rāmi teksta rediģēšanas režīmā vienmēr var atpazīt pēc vismaz viena redzama teksta lineāla virs rāmja. Jūsu pasta adrese var pilnībā nesatilpt teksta rāmī.

  Vai varat uzminēt, kas sekos tālāk? – Pareizi, mums jānorāda fonta izmērs šim teksta rāmim, jo patlaban tas ir par lielu.

- Iezīmējiet visu tekstu, izvēloties Iezīmēt visu izvēlnē Rediģēt (vai arī nospiediet [Command][A] un pamazām iepazīstieties ar izvēlnes saīsnēm). Teksts tagad ir iezīmēts (t.i., zili ietonēts).

- Atveriet Teksta inspektoru un apskatiet tā parameturus.

  Jūsu Teksta inspektors droši vien uzrādīs līdzīgas vērtības.

- Nomainiet fonta izmēru iezīmētajam tekstam. Ieklikšķiniet rediģēšanas laukā Fonta izmērs un ievadiet vērtību 7. Nav vajadzības ievadīt 7.0000pt vai 7.0. iCalamus noapaļos vērtību automātiski. Jūs varat arī samazināt vērtību ar [Down Arrow] taustiņu ar soli 0.1pt vai ar [Shift][Down Arrow] veselās vienībās.
  Tagad Jūsu dokumentam būtu jāizskatās kā šajā attēlā:

- Lūdzu, pabeidziet adreses tekstu. Kad tas izdarīts, Jūsu teksta rāmim būtu jāizskatās kā šim.

- Mums liekas, ka sūtītāja adresei jāatrodas rāmja centrā, vai ne? Nav problēmu. Atveriet Teksta lineāla inspektoru.

- Tur Jūs atradīsiet sarakstu ar teksta lineāliem, kur pagaidām ir tikai noklusētais lineāls. Neaiztieciet to, bet noklikšķiniet [+] simbolu, lai izveidotu jaunu teksta lineālu.

- Regulējiet jaunā teksta lineāla parametrus, kā parādīts nākamajā attēlā. Kad aizvērsiet dialogologu ar Labi, jaunais lineāls tiks ievietots teksta lineālu sarakstā un lietots Jūsu teksta rāmī automātiski.

- Jūsu sūtītāja adreses rinda tagad ir gatava. Izvēlieties "Noņemt iezīmējumu visam" izvēlnē Rediģēt, lai noņemtu iezīmējumu teksta rāmim.

- Jūsu dokumentam būtu jāizskatās līdzīgi kā nākamajā attēlā.