### Pievienot teksta stilu

Ja vēlaties izveidot jaunu teksta stilu, noklikšķiniet uz [+] zīmes Teksta stilu inspektora kreisajā apakšējā stūrī. Atveras dialoglogs, kurā varat pielāgot parametrus šim teksta stilam.

Dialogloga parametri aprakstīti zemāk:

Teksta stila nosaukums

  Neaizmirstiet dot šim teksta silam atbilstošu nosaukumu. Pēcāk Jūs varat šķirot visus teksta stilus pēc dažādiem kritērijiem.

Klikšḳiniet, lai ierakstītu saīsni

  Šeit varat noteikt saīsni teksta stilam, kas tad parādīsies teksta stilu sarakstā.

Fonta priekšskats

  Šis lauks piedāvā tobrīd rediģējamā teksta stila priekšskatu neatkarīgi, vai kāds teksta rāmis dokumentā jau izmanto šo stilu. Tātad Jūs varat ne vien pārlūkot pieejamos fontus, bet arī izlemt, vai noteikts teksta stils izskatās kā vēlaties. Fonta izmērs priekšskatā nebūs lielāks par 72pt, pat ja īstais izmērs ir lielāks.

Etiķete

  Ja Jums patīk organizēt lietas pēc krāsām, piešķiriet saviem teksta stiliem krāsu etiķetes, piemēram, lai grupētu visus Verdana teksta stilus kā sarkanus teksta stilus. Krāsas tad parādīsies Teksta stilu inspektora teksta stilu sarakstā.

Fonta izmērs

  Šeit nosakāt fonta izmēru pašreizējam teksta stilam. Šis izmērs nevar būt mazāks par 0.01pt.

Savirze

  Nosakiet papildu attālumu starp rakstzīmēm, ja nepieciešams. Iespējamas arī negatīvas vērtības.

Pildījuma krāsa

  Izvēlieties pildījuma krāsu izvēlētajam fontam. Ja iznirstošā krāsu izvēlne nepiedāvā vēlamo krāsu, vispirms definējiet to Krāsu inspektorā. Šī prasība ir spēkā visām iznirstošajām krāsu izvēlnēm šajā dialoglogā.

Pasvītrots

  Nosakiet krāsu pasvītrojuma līnijai, ja tāda ir.

Pārsvītrots

  Nosakiet krāsu pārsvītrojuma līnijai, ja tāda ir.

Konturēts

  Nosakiet krāsu kontūrai, ja tāda ir. Kontūras platums izteikts procentos no fonta izmēra. Vēl varat izvēlēties starp Tikai kontūra un Kontūra un pildījums.

Ēnots

  Nosakiet krāsu ēnai, ja tāda ir. Pagaidām nav iespējams kombinēt stilus Konturēts un "Ēnots. Papildus nosakiet ēnas nobīdes un izplūdes rādiusu. Pozitīva x nobīde pavirza ēnu pa labi, kamēr pozitīva y nobīde pavirza to lejup.

Augšraksts/Apakšraksts

  Jūs varat izvēlēties vienu no šiem diviem teksta stiliem. Varat pat mainīt šo stilu vertikālo pamatnes nobīdi.

Fontu pārlūks

  Fontu pārlūks parāda visus Jūsu OS X sistēmā pieejamos reģistrētos fontus. Kreisajā slejā redzamas fontu saimes, bet labajā atrodami vienas saimes dažādie veidoli.

Izvērsts

  Kaut tipogrāfijas pūristi to neiesaka darīt, šeit varat izvērst (vai sakļaut) fontu platumus. Pūristi dod priekšroku atbilstošiem izvērstiem vai sakļautiem fontu veidoliem.

Slīpināts

  Kaut tipogrāfijas pūristi to neiesaka darīt, šeit varat sašķiebt fontu. Pūristi dod priekšroku atbilstošiem slīpinātiem fontu veidoliem.