### Ģeometrijas inspektors

(Please don't miss the subchapter(s) of this section.)

- Ģeometrijas papildfunkcijas

Ģeometrijas inspektors piedāvā virkni opciju rāmja vai objekta izmēra un pozīcijas kontrolei un maiņai. Tūdaļ par tām sīkāk.

Mainīt aizsardzību

  Kad noklikšķināt uz Rāmja slēga, aizverot to, rāmis ir aizsargāts pret izmaiņām.

Horizontālā spoguļošana

  Klikšķis uz šī simbola spoguļo rāmi horizontāli attiecībā pret pašreizējo orientieri.

  Ja vēlaties spoguļot rāmi tā pašreizējā pozīcijā, Jums vispirms jāizvēlas rāmja centrs kā attiecības punkts.

Vertikālā spoguļošana

  Klikšķis uz šī simbola spoguļo rāmi vertikāli attiecībā pret pašreizējo orientieri.

  Ja vēlaties spoguļot rāmi tā pašreizējā pozīcijā, Jums vispirms jāizvēlas rāmja centrs kā attiecības punkts.

X pozīcija

  Šī vērtība nosaka kreisās malas pozīciju.

Y pozīcija

  Šī vērtība nosaka augšmalas pozīciju.

Platums

  Šī vērtība nosaka objekta absolūto platumu.

Garums

  Šī vērtība nosaka objekta absolūto garumu.

Proporciju aizsardzība

  Šis simbols ir slēdzis, kas parāda ķēdi vai divus ķēdes galus. Vienkrāsainais melnais kvadrāts parāda pašreizējo orientieri. Šo punktu var mainīt, klikšķinot uz cita kvadrāta.

  Pārslēgšana veicama ar vienu peles klikšķi. Slēgta ķēde norāda, ka objekta platuma un garuma vērtības ir saistītas un, mainot platumu, proporcionāli mainīsies arī garums.

Platums %

  Ja vēlaties mainīt platumu procentuālās vērtībās, neizmantojot kalkulatoru, izmantojiet šo rediģēšanas lauku. Vienkārši ievadiet vēlamo procentuālo vērtību. Ja pašreizējais platums ir, teiksim, 5,3 cm un Jūs ierakstīsiet 123%, tas tiks mainīts uz 6,519 cm. Rediģēšanas lauka uznirstošā izvēlne piedāvā dažas ierastas procentu vērtības procesa paātrināšanai.

Garums %

  Ja vēlaties mainīt garumu procentuālās vērtībās, neizmantojot kalkulatoru, izmantojiet šo rediģēšanas lauku. Vienkārši ievadiet vēlamo procentuālo vērtību. Ja pašreizējais garums ir, teiksim, 12,5 mm un Jūs ierakstīsiet 42%, tas tas tiks mainīts uz 5,25 mm. Rediģēšanas lauka uznirstošā izvēlne piedāvā dažas ierastas procentu vērtības procesa paātrināšanai.

Orientieris

  Šeit Jūs nosakāt orientieri rāmī tā rotēšanai un spoguļošanai. Melnis aplis ap orientiera objektu augšējā centrā norāda, kur atrodas orientieru grupas sākotnējā augša. Tā ir vieglāk atrast pareizos orientierus, kad rāmji ir rotētā stāvoklī.

Leņķa rotācijas rats

  Ja vēlaties veikt rāmja rotāciju Ģeometrijas inspektorā, klikšķiniet uz rata satveres pogas un grieziet līdz rāmis sasniedz vēlamo leņķi. Rotācijas rata centrā ir redzams pašreizējais leņķis.

Rotācijas leņķis

  Kā alternatīvu rotācijas ratam varat ievadīt skaitliksu rotācijas leņķa vērtību vai izvēlēties kādu no ieteiktajām attiecīgajā uznirstošajā izvēlnē.

Šķiebuma leņķis

  Jūs varat šķiebt jebkuru objektu, piešķirot tam paralelogramveidīgu izskatu. Ievadiet pozitīvu vai negatīvu šķiebuma leņķa vērtību procentos vai izvēlieties kādu no ieteiktajām attiecīgajā uznirstošajā izvēlnē.

Pārveidot saturu

  Šis slēdzis (kas pēc noklusējuma ir ieslēgts) rāmja izmēra vai pozīcijas maiņas gadījumā veic atbilstošas izmaiņas rāmja saturā. Ja esat, piemēram, ievietojis 5x5 cm attēlu tāda paša izmēra rāmī un palielināt rāmi līdz 10x10 cm, arī attēla saturs mainās uz 10x10 cm.

  Ja slēdzis ir izslēgts, Jūs varat mainīt rāmja izmēru un pozīciju, netransformējot saturu. Iepriekšējā piemērā attēlam būtu jāpaliek 5x5 cm izmērā. Ja, piemēram, pārvietojat rāmi 1 cm pa labi, saturs paliks līdzšinējā pozīcijā.

  Ieteikums: Izmantojiet [Command] taustiņu, lai īslaicīgi mainītu slēdža statusu.

- Ģeometrijas papildfunkcijas