### Masterside-visning

Du bør anvende mastersider, i det mindste hvis du ønsker de samme elementer på samme måde, på forskellige sider, f.eks. afsnitsbetegnelse på forskellige bogsider, et logo i øverste højre hjørne af et katalog, et farvet område eller et billede som baggrund i et fotoalbum.

Alle objekter som du placerer på en masterside, vil blive vist på hver enkelt dokumentside automatisk. Men du er nødt til at tilegne mastersiden til de korresponderende layoutsider først.

Du kan anvende et ubegrænset antal mastersider i et dokument. Så du kan tilegne masterside A til de første 20 dokumentsider, tilegne masterside B til de næste 20 sider o.s.v. Eller bruge en masterside med forskellige lag som du slår til og fra når du skal producere et katalog med forskellige sider. På denne kan du fremstille både en engelsk og en dansk version af dit salgskatalog på et øjeblik.