### Sådan oprettes en fler-sproget bog

Forestil dig at du vil fremstille en bog som indeholder engelsk tekst på alle venstre sider og den samme tekst i f.eks. dansk på de tilsvarende højre sider.

Dette er muligt i iCalamus, uden de store vanskeligheder. Du skal blot vide hvad du skal gøre.

1. Allerførst, opretter du et dokument i det ønskede format, f.eks. 2 sider i DIN A5, med de ønskede hjælpelinjer som hjælp til at placere tekst-rammerne. Benyt dobbeltsidet layout og fravælg at første side er højre side.

2. Opret nu en tekst-ramme på den venstre side. Vælg et godt nanvn for det eksisterende lag, såsom engelsk.
3. Opret et nyt lag (dansk) og opret en tekst-ramme på den højre side, men i det danske lag!
4. Indstil nu automatisk tekstoverløb fra og til sider for den venstre ramme. Forvis dig om at alle check mærker er sat korrekt.

5. Indstil nu automatisk tekstoverløb fra og til sider tilsvarende for den højre ramme. Tekstoverløbet vil genkende de forskellige lag og kun foretage overløb fra venstre sider til venstre sider, og ligeledes fra højre til højre sider.
6. Når du er færdig med at opsætte dit dokument, så forøg antallet af sider ved hjælp af Side-inspektøren. Mit skærmbillede eksempel tilføjer 128 sider (hvilket giver en total på 130 sider for en bogfolder).
   Vigtigt: Glem ikke at vælge Anvend layout checkboxen. Denne mulighed udfører tricket og kopierer automatisk overløbs-information til de ønskede rammer på alle nye sider.

7. Du kan nu ganske let skifte mellem lagene og håndtere overløbs-tekstrammerne individuelt.