### Slāņu inspektors

Slāņu inspektors pārvalda lappuses slāņus. Jauns dokuments pēc noklusējuma piedāvā tikai vienu slāni sauktu Noklusētais slānis – un, ja nevēlaties lietot vai nav vajadzības pēc slāņiem dokumentā, Jūs to pat nepamanīsiet.

Ja vēlaties izveidot jaunu slāni, klikšķiniet uz plusa zīmes Slāņu inspektora kreisajā apakšējā stūrī. Atveras parametru dialoglogs ar visiem slāņu parametriem.

Dialoglogs ir pašraksturojošs. Tas piedāvā opciju piešķirt noteiktu saplūsmes režīmu veselam dokumenta slānim. Par saplūsmes režīmiem sīkāk stāstīts nodaļas Inspektori beigās.

Ja vēlaties noņemt slāni, iezīmējiet to sarakstā un klikšķiniet uz mīnusa zīmes Slāņu inspektora kreisajā apakšējā stūrī.

Ir jauki dažādiem slāņiem piešķirt krāsu etiķetes, jo Jūs varat redzēt sarakstā, kuri slāņi attiecas uz vienu tēmu vai grupu.

Vēl praktiskāk ir tas, ka rāmju norādes dokumentā iegūst attiecīgā slāņa etiķetes krāsu, tādējādi Jūs uzreiz redzat, kuri rāmji pieder kuram slānim.

Ja vēlaties mainīt slāņu secību sarakstā, vienkārši paņemiet tos ar peli un pārvietojiet uz iecerēto jauno pozīciju. Horizontāla melna līnija norāda vietu, kur slānis tobrīd nokļūtu.

Divas ikonas pa labi no katras slāņu saraksta vienības izmantojamas šādi:

Slēgs

  Ja slēgs ir atvērts, varat rediģēt visus rāmjus aktīvajā slānī. Ja slēgs ir aizvērts, visi aktīvajā slānī esošie rāmji ir aizsargāti pret izmaiņām. Jūs varat tikai veidot jaunus rāmjus.

Acs

  Ja pār aci ir sarkana diagonāla līnija, visi attiecīgā slāņa rāmji ir neredzami. Ja acs ir parasta, visi rāmji ir redzami.