### Izveidot aliasu

Līdztekus parastām kopijām iCalamus atbalsta arī virtuālās kopijas, sauktas par aliasiem. Aliass pamatā ir kopija, kas uzvedas tieši kā oriģināls. Izmainot tekstu teksta rāmī, Jūs automātiski izmainīsiet arī attiecīgā teksta rāmja aliasus. Tas ir ļoti ērti, piemēram, vizītkartēm daudzos eksemplāros. Tas darbojas arī pretēji: ja izmaināt aliasa rāmja saturu, izmaiņas tiek veiktas arī oriģinālajā rāmī (kā arī visos eksistējošajos aliasa rāmjos). Tā kā aliass strukturāli nav nekas vairāk kā rāmis ar atsauci uz tā oriģinālu, tam nevajag daudz atmiņas. Tas atvieglo darbu ar daudzskaitlīgām lielu objektu kopijām dokumentā.

Padoms: Starp oriģinālo un aliasa rāmi nav mātes un bērna attiecības. Tie ir pilnīgi identiski. Izmainot vienu, Jūs izmaināt visus.