### Opret et dokument

Når du ønsker at fremstille og udskrive noget med iCalamus, benævner vi det aktuelle arkiv et dokument. Alt kan være et dokument, selv reelle dokumenter som certifikater, identitetskort eller bankpapirer. Begynd med at lave forretningsbreve, visitkort, plakater, brochurer, hele bøger, mærkater, certifikater, foto-bøger, CD omslag og hvad du ellers kan forestille dig – med iCalamus.

Du har sikkert set dialogen Nyt dokument når du startede iCalamus første gang. Der kan du indstille hvorledes dit dokument skal se ud. Du kan direkte indstille hvor mange sider dokumentet skal have og hvilket format siderne skal anvende. Du kan endda indstille margener og spalter for layoutgrunde som kan hjælpe dig med at placere elementer i dit dokument senere hen.

I iCalamus kan du redigere dokumenter i en enkeltside-visning eller i en dobbeltside-visning. Hvis du f.eks. ønsker at fremstille et magasin med 64 sider, kan det være til stor hjælp at kunne se omslagssiderne på det kommende trykte magasin sammen på skærmen. Det er hvad check-boksen Dobbeltside dokument og Første side er højre side bruges til.

iCalamus tilbyder forskellige prædefinerede sideformater i en menu. Klik med musen i Format feltet. Så vil du se sideformat menuen med en lang liste af sideformater.

Udover iCalamus dokumenter kan du også redigere Photographerbook dokumenter på samme tid. Vi vil senere vende tilbage til det i detaljer.

Hvis denne menu rammer skærmkanten ved top eller bund, vil du se en pil som indikerer at listen fortsætter i den relevante retning. Når du flytter musen til denne pil, vil sideformat menuen automatisk rulle videre ned eller opad. Nederst finder du feltet Bruger defineret. Når du vælger det med et museklik, lukker sideformat menuen igen, og du kan indtaste dit ønskede sideformat i felterne Bredde og Højde.

Men selvfølgelig behøver du ikke ikke at rulle igennem sideformat menuen hver gang du ønsker at indtaste dit eget format. Det betyder ingenting hvilket sideformat som vises i dialogen. Du kan simpelthen bare klikke i de numeriske redigeringsfelter og indtaste nye værdier. Sideformats-menutitlen vil så automatisk skifte til Bruger defineret.

Har du allerede besluttet dig for hvilket sideformat som du vil vælge? Har du også indstillet de ønskede sideparametre? Så klik på [OK]. Dialogen lukker igen og du har oprettet et nyt dokument i iCalamus som nu ligger foran dig i hele dets fulde (hvide) magt og vælde.