### Geometri-inspektør

(Please don't miss the subchapter(s) of this section.)

- Udvidede geometrifunktioner

Geometri-inspektøren giver mange muligheder for at kontrollere og ændre position og størrelse på en ramme eller et objekt. Disse muligheder er beskrevet som følger.

Skiftbeskyttelse

  Når du klikker på Ramme-låsen således at hængelåsen er lukket, er rammen beskyttet mod ændringer.

Vandret spejling

  Et klik på dette symbol spejler rammen vandret, i relation til det valgte referencepunkt.

  Hvis du ønsker at spejle rammen på dens nuværende position, skal du først vælge rammens center som referencepunkt.

Lodret spejling

  Et klik på dette symbol spejler rammen lodret, i relation til det valgte referencepunkt.

  Hvis du ønsker at spejle rammen på dens nuværende position, skal du først vælge rammens center som referencepunkt.

X koordinat

  Denne værdi afgør positionen af venstre kant.

Y koordinat

  Denne værdi afgør positionen af topkanten.

Bredde

  Denne værdi afgør den absolutte bredde på objektet.

Højde

  Denne værdi afgør den absolutte højde på objektet.

Proportional beskyttelse

  Dette symbol er en kontakt som viser en kæde eller to ender af en kæde, som skiftes med et enkelt museklik. Den lukkede kæde indikerer at bredde og højde værdierne for objektet er kædet sammen. Hvis du ændrer bredden, vil højden automatisk blive ændret proportionalt.

Bredde i %

  Hvis du ønsker at ændre den nuværende bredde i procentværdier uden at bruge en regnemaskine først, kan du bruge dette felt. Du skal blot indtaste den ønskede procentværdi. Hvis den nuværende bredde er f.eks. 5,3 cm og du skriver 123 % vil den blive ændret til 6,519 cm. Pop-op menuen giver mulighed for at vælge mellem nogle standardværdier.

Højde i %)

  Hvis du ønsker at ændre den nuværende højde i procentværdier uden at bruge en regnemaskine først, kan du bruge dette felt. Du skal blot indtaste den ønskede procentværdi. Hvis den nuværende højde er f.eks. 12,5 mm og du skriver 42 % vil den blive ændret til 5,25 mm. Pop-op menuen giver mulighed for at vælge mellem nogle standardværdier.

Referencepunkt

  Her kan du vælge et referencepunkt indeni en ramme for rotation og spejling. Den sorte firkant viser det aktuelle referencepunkt. Referencepunktet kan ændres ved at klikke på en anden firkant.

  Den sorte cirkel rundt om det valgte objekt øverst i midten indikerer hvor den originale top af det valgte objekt er. Det gør det lettere at finde det rigtige referencepunkt selv ved roterede rammer.

Vinkel rotationshjul

  Hvis du ønsker at rotere en ramme i Geometri-inspektøren, så klik på det blå håndtag i rotationshjulet og roter det indtil rammen har nået den ønskede vinkel. Den øjeblikkelige vinkel vises i midten af rotationshjulet.

Rotationsvinkel

  Som et alternativ til rotationshjulet, kan du indtaste en numerisk rotationsvinkel eller vælge en af de foreslåede værdier fra pop-op menuen.

Vridningsvinkel

  Du kan vride et objekt hvilket giver det en slags parallelogram udseende. Indtast en værdi for vridningsvinklen i positiv eller negativ procent værdi, eller vælg en af de foreslåede muligheder fra pop-op menuen.

Ændre indhold

  Denne funktion (som er slået til som standard) bevirker at rammens indhold ændres tilsvarende når du ændrer rammens størrelse eller position. Hvis du f.eks. har placeret et billede på 5X5 centimeter i en ramme af samme størrelse og du så forstørrer rammen til 10X10 centimeter, vil billed-indholdet også være 10x10 centimeter herefter.

  Hvis funktioner er slået fra, kan du ændre ramme størrelse og placering uden at ændre indholdet. I det ovenstående eksempel vil billedet bevare dets størrelse på 5x5 centimeter. Hvis du f.eks. flytter rammen 1 centimeter til højre, vil indholdet blive på dets tidligere placering.

  Tip: Brug [Command] tasten til at skifte funktionen midlertidigt.

- Udvidede geometrifunktioner