### Teksta rīks

Izmantojiet šo rīku, lai izveidotu teksta rāmjus. Tas arīdzan aktivizē teksta režīmu. Ja vēlaties izveidot teksta rāmi, izvēlieties šo rīku, lai izveidotu dokumentā jaunu rāmi.

Ja esat iezīmējis jau esošu teksta rāmi (ar Iezīmēšanas rīku) un tad noklikšķinājis uz rāmja, izmantojot Teksta rīku, teksta rāmja režīms mainīsies uz teksta režīmu. Tas nozīmē, ka varat rediģēt tekstu, pievienot vai mainīt teksta lineālus un teksta stilus, teksta laukus utt.

Ja pārvietojat peles kursoru teksta režīmā pār rāmi, kas nav teksta rāmis, kursors mainās uz pārvērtējkursoru.

Ja tagad ieklikšķināsiet šajā citā rāmī, tas pārvērtīsies teksta rāmī. Rāmis saglabās tam piešķirto formu, piedāvājot dažādas dizaina iespējas.

Teksta lineāls

  Padoms: Lai būtu redzams teksta lineāls, iezīmētajam rāmim jābūt teksta rīka režīmā.

  Virs katra teksta rāmja tiek parādīts teksra lineāls, kas līdzīgs tam, ko izmanto, piemēram, TextEdit. Kad pārvietojat teksta kursoru pāri tekstam, kas izmanto vairāk kā vienu teksta lineālu, teksta lineāla skats virs rāmja tiks automātiski aktualizēts, lai vienmēr rādītu tobrīd atbilstošo teksta lineālu.

  Teksta lineāla kreisajā augšējā malā varat izvēlēties, kuru teksta lineālu (no attiecīgā inspektora) lietot rāmī vai iezīmētajā teksta daļā.

  Teksta lineāla labajā augšējā malā redzamas atbalstītās tabulācijas pieturas. Patlaban tās ir šādas:

  - Kreisās tabulācijas pietura

  - Centra tabulācijas pietura

  - Labās tabulācijas pietura

  - Decimālās tabulācijas pietura

  Vienkārši ar peli uzvelciet šīs tabulācijas pieturas uz teksta lineāla. Vilkšanas laikā pozīcija parādīsies rīkpadomā. Tabulācijas pieturu noņemšana ir ne mazāk vienkārša, novelkot tās no lineāla.

  Teksta lineāla kreisajā un labajā stūrī ir elementi, kas nosaka kreiso malu, kreiso atkāpi un labo malu.

  Visus uzstādījumus, kas veicami tieši uz teksta lineāla ar peli, varat noteikt skaitliski Teksta lineālu inspektorā, kur Jūs pārvaldāt visus aktīvajā dokumentā izmantotos teksta lineālus. Pārdēvējiet, kopējiet, dzēsiet utt.