### Gradienti

Runājot par gradientu programmā iCalamus, mēs to domājam tā kā Jūs redzat dotajā dialoglogā. Gradients nav viena krāsa, bet vismaz divas sapludinātas krāsas. Pieejamo krāsu sarakstā gradienti ir vizualizēti ar nelielu priekšskata attēlu, kas demonstrē saplūdi, un Jūs varat tos nošķirt citu no cita un parastām krāsām.

Šajā dialoglogā Jūs konfigurējat gradientus, dodot tiem nosaukumu un nosakot necaurspīdību.

Katrs jauns gradients sāksies ar sapludinātajām krāsām balto (pa kreisi) un melno (pa labi), bet ir modificējams bez ierobežojumiem.

Ja vēlaties mainīt kādu no krāsām, ieklikšķiniet attiecīgajā pozīcijas virzītājā zem gradienta priekšskata joslas. Tas nosaka saplūsmes krāsas pozīciju. Tad varat izvēlēties krāsu modeli un krāsu telpu, un mainīt pašu krāsu. Mainītā krāsa attiecīgajai pozīcijai tiks parādīta lielajā priekšskata laukumā. Ja gradients veidots no vairāk kā divām krāsām, Jūs varat ar peli pārvietot iekšējo krāsu pozīcijas.

Regulējama ir arī pāreja no vienas krāsas uz otru. Ieklikšķiniet virs priekšskata joslas attiecīgajā pozīcijas virzītājā un pārvietojiet to ar peli vai rediģēšanas laukā ievadiet vērtības no 10% līdz 90%.

Pievienojiet gradientam papildu krāsas, ieklikšķinot izvēlētajā pozīcijā zem priekšskata joslas. Jauna saplūsmes krāsa tiks nekavējoties pievienota un, tāpat kā pārējās, būs pieejama regulēšanai.

Ja vēlaties noņemt saplūsmes krāsu, vienkārši aizvelciet tās pozīcijas virzītāju no priekšskata joslas, un tā pazudīs.

Šādi var izskatīties gradients – bet Jūs noteikti varat pievienot vēl kādas krāsas.