### Nummererings-inspektør

Brug Nummererings-inspektøren til at indstille hvordan nummererings-tekstfelterne som er anvendt i iCalamus skal formateres.

Nummererings-inspektøren giver mulighed for en række forskellige nummererings-typografier. Som standard er der kun en tilgængelig, benævnt 'Standard'. Klik på plusknappen i nederste venstre hjørne af Nummererings-inspektøren for at oprette flere nummererings-typografier. Valgte nummererings-typografier kan slettes med et klik på [–]-knappen.

I øjeblikket understøtter iCalamus kun side nummererings-tekstfelter, som du kan indsætte i en tekstramme, som beskrevet i afsnittet [Indsæt tekstfelt] i afsnittet [Tekstredigerings-funktions kontekstmenu].

Hvis du dobbelt-klikker på et navn i listen, åbner du en parameter-dialog hvor du kan omdøbe nummererings-typografien og indstille dens parametre.

Dialogen er selvforklarende – næsten. Du kan indstille nummerformatet i 6 niveauer ved at klikke på en af nummerformat-mulighederne i 'Format' listen. En menu åbnes, hvor du kan vælge det ønskede nummerformat.

- 123 (tal)
- ABC (tegn)
- abc (tegn)
- III (Romar tal - store)
- iii (Romar tal - små)

Brug indtastningsfelterne 'Præfiks', 'Seperator' og 'Postfiks' til at oprette mere komplekse nummerformater ud fra et simpelt nummer. Indholdet af 'Seperator' feltet vil blive indsat imellem numrene fra forskellige niveauer. (Da den nuværende version af iCalamus kun understøtter sidenumre med et niveau, har seperatoren for tiden ingen funktion).

Hvis du ønsker at re-designe udseendet af et nummererings-tekstfelt i din tekst, er der to muligheder. Enten kan du ændre den anvendte nummereringstypografi direkte som så vil opdatere alle nummererings-tekstfelter, som bruger denne typografi i din tekst automatisk.

Eller du kan markere et nummererings-tekstfelt i tekstrammen og vælge den ønskede nummererings-typografi i Nummererings-inspektøren. Nummererings-tekstfeltet vil så blive formateret automatisk med den valgte typografi.