### Tilføj tekstlineal

Hvis du ønsker at oprette en ny tekstlineal, så klik på [+]-tegnet nederst til venstre i Tekstlineal-inspektøren. Følgende dialog åbner hvor du kan vælge indstillinger for denne tekstlineal.

Dialogens parametre er beskrevet herunder:

Tekstlineal navn

  Glem ikke at give den et meningsfuldt navn. Du kan sidenhen sortere alle opførte tekstlinealer efter forskellige kriterier.

Klik for at optage genvej

  Her kan du definere en genvej for tekstlinealen, som så vil blive vist i tekstlineal listen.

Mærke

  Hvis du foretrækker at organisere ting efter farve, så brug farvemærker for dine tekstlinealer, f.eks. til at gruppere alle centrerede tekstlinealer som røde tekstlinealer. Farverne vises så i Tekstlineal-inspektørens tekstlineal-liste.

Justering

  Bare klik på en af de fire tilgængelige ikoner for at justere teksten tilsvarende.

Retning

  Hvis du skriver tekst i f.eks. Arabisk, kan du blive nødt til at ændre standard skriveretningen fra Venstre-mod-højre til Højre-mod-venstre her. Dette skifter automatisk også justeringsindstillingerne.

Liniehøjde

  Vælg din ønskede linjehøjde type fra popup-menuen. Der er tre typer at vælge imellem som er beskrevet herunder:

  Variabel | Vælg denne mulighed, hvis du ikke er interesseret i linjehøjden generelt. Den effektive linjehøjde vil hovedsagelig afhænge af den valgte skriftstørrelse. Brug denne (evt. flere gange) mulighed hvis du ønsker at multiplicere linjehøjden på en hurtig og nem måde.
  Præcis | Hvis du vælger denne mulighed, får alle linjerne samme højde. Karakterer som er større end denne højde vil muligvis overlappe hinanden. Den [Præcise] type har ikke mulighed for en multipliceringsfaktor for linjehøjden; den bliver automatisk sat til 1.0.
  Mindst | Hvis alle tekstlinjer skal have en mindste højde defineret, så vælg denne type. Medmindre du ikke aktiverer [maksimum] muligheden, vil større linjehøjder hovedsagelig afhænge af den valgte skriftstørrelse. Hvis du aktiverer [maksimum] muligheden, kan du definere en maksimal linjehøjde som aldrig kan være mindre end den mindste linjehøjde. Brug [flergangs] muligheden hvis du ønsker at multiplicere linjehøjden i en nem og hurtig måde. Husk venligst på, at maksimumværdien kan begrænse multiplikationsfaktoren.

Teksttypografi

  Tekstlineal typografier er afsnitstypografier som grundlæggende refererer til mindst et afsnit i teksten. Du kan også tilknytte en eksisterende teksttypografi til en afsnitstypografi her. Som standard er der ingen teksttypografi tilknyttet.

Sprog

  Et afsnits formateringsmetode er styret af en tekstlineal. Her kan du også tilknytte et foretrukkents sprog som skal anvendes til f.eks. orddeling og stavekontrol for alle de afsnit som anvender denne tekstlineal.

Afsnitsindrykning

  Et afsnits tekstlinjer behøver strengt taget ikke at starte ved tekstrammens venstre kant. Brug indrykning for at tilføje mellemrum til dit tekstlayout, f.eks. til et afsnits første linje. Der er tre indrykningsværdier som kan tilknyttes her. Når mindst en afsnitsindryknings (eller mellemrums) værdi er forskellig fra Null, er en lille [klar] knap synlig. Et klik på denne knap nulstiller alle afsnitsindryknings (og mellemrums) værdierne til Null med det samme.

Mellemrum

  Du kan tilføje yderligere mellemrum imellem linjerne i et afsnit, både før og efter nye afsnit. Alle disse værdier tillægges den valgte linjehøjde. Når mindst en mellemrums (eller afsnitsindryknings) værdi er forskellig fra Null, er en lille [klar] knap synlig. Et klik på denne knap nulstiller alle mellemrums (og afsnitsindryknings) værdierne til Null med det samme.

Tabulatorer

  Hver ny tekstlineal kommer med en standardindstilling af tabulatorr (12 venstre-justerede tabulatorer med et mellemrum på 28 pt hver). I dette afsnit af dialog kan du redigere, tilføje og slette tabulatorer. Dobbeltklik på en tabulatorposition for at redigere dens værdi. Klik på en tabulatortype for at ændre dens type fra en popup-menu. Klik på [+] knappen for at tilføje nye tabulatorer. Når en tabulator er valgt, kan du flytte den ved klikke på [–] knappen. Hvis du ønsker at fjerne alle tilgængelige eller de aktuelt valgte tabulatorer på en gang, så klik på den lille [Slet] knap.