### Bestem sideformatet for bogen

Selvfølgelig er det dig som bestemmer formatet for din bog, når alt kommer til alt. Måske har du fået bestemte anvisninger fra din udgiver eller anden side. Følg disse instruktioner!

Hvis du aldrig har sat en bog før, så kig en gang på bøgerne i din bogreol. Du vil se at de fleste har portræt-format. Det er kun meget få bøger som anvender landskabs-format – det er mest sofabords- og børnebøger. Kvadratiske (eller næsten kvadratiske) bøger er temmelig sjældne, når der ses bort fra CD og DVD bogindlæg som de bruges nutildags.

Portræt-formatet har vist sin styrke igennem mange århundreder af mange praktiske grunde. Der er flere forskellige kriterier når sidestørrelsen skal bestemmes i en bog. Du ønsker måske ikke at spilde for meget papir, når bogen skal produceres i forlaget. Idag kan små DIN-formater såsom A5 anvendes uden at der går for meget papir til i tilskæringen. Men sideforholdene i DIN-formaterne er ikke så æstetiske. Bøger virker smukkest når deres sidebredde er smallere end i DIN-format forholdet. DIN A5 sideformatet er 14.8 x 21.0 cm. Når du sammenligner dette format med dine egne bøger, vil du se et smallere sideformat i din bogsamling. Hvis du mindsker sidebredden fra 14.8 cm til f.eks. 14.0 cm, øger du den æstetiske effekt.

Vi vil bruge dette format (14.0 x 21.0 cm) i vores næste eksempel. Hvis du har lyst så gentag endelig eksemplet med andre sideformater. Principperne er de samme.

Opret et nyt dokument i iCalamus, med 2 sider, dobbeltsidet visning, første side som en venstre side. Følgende dialog vil vise hvordan indstillingerne bedst tilpasses.

Herefter vil du se din bog som et tosidet dokument. Gem den under et fornuftigt navn. (Det følgende billede viser en oversigt over hele opsætningsarket. Du vil se de to sider i midten af dokumentet, omkranset af opsætningsarket som ikke spiller nogen rolle som tingene er planlagt i dette emne).