### Stier

De fleste objekter i iCalamus dokumenter er baseret på vektor stier: linjer, figurer, ramme-kanter, o.s.v. De er alle vektor figurer. Og de har alle en ting til fælles: vektor stier. Nogle har kun en sti pr. objekt, nogle har flere. Nogle har lukkede stier som standard (figurer), andre har åbne som standard (linjer). Men de kan også inddeles i normale figurer og administrerede figurer.

Normale figurer | Normale figurers vektorstier kan redigeres med vektor-værktøjerne. Du kan flytte vektorstiens punkter, hjælpepunkter, åbne og lukke stier, forbinde stier, o.s.v.
Administrerede figurer | Administrerede figurers vektorstier kan ikke redigeres med vektor-værktøjerne. Du har kun adgang til et præ-defineret sæt af parametre for disse figurer. I ramme-inspektørens funktionsmenu og i de relevante kontekst-menuer, finder du Rediger figurparametre menupunktet.

Her er en beskrivelse af Stier's undermenu punkter:

Forbind stier

  Slutpunktet for en sti kan forbindes med startpunktet for en anden sti. Det betyder ikke noget om stierne tilhører to forskellige figurrammer, eller om de er uafhængige stier indenfor en figurramme.

  Du åbner bare rammen eller rammerne og vælger et startpunkt og et slutpunkt for to vektorstier. Så bliver dette menupunkt valgbart og forbinder de valgte stier. Når stierne ikke er forbundet ved de valgte punkter, vil du måske ønske at fortryde forbindelsen og vende retningen for en af stierne.

Åben sti

  Denne funktion åbner vektorstien i en ramme. Menupunktet ændres herefter til Luk sti (se herunder).

Luk sti

  Denne funktion lukker vektorstien i en ramme. Når du vælger denne funktion, bliver en ekstra vektorlinje tegnet fra det aktuelle slutpunkt til startpunktet. På denne måde får du hurtigt en lukket vektorsti.

Omvendt sti

  Enhver vektorsti har et start og et slut. Dette menupunkt vender tegneretningen for stien. Dette kan ses meget klart f.eks. når du bruger linjer med forskellige objekter for start og slut.