### Reformater afsnit

Lad os se nærmere på det. Zoom ind på dit dokument så du er i stand til at se hele tekstrammen på den første side eller det øverste halvdel af den. (Forstå venligst at vi bruger temmelig små snapshots i denne manual af flere grunde).

Her kan du se at hvert nyt afsnit starter med en indrykning nu. Denne indrykning er en speciel smuk indrykning, idet den er lige så bred som tekstlinjerne er høje, 11 pt. Generelt set, har en afsnitsindrykning kun berettigelse med et nyt afsnit, for at adskille det fra det foregående afsnit. For århundreder siden plejede udgiverne at tegne et afsnitssymbol i hullet hvor vi nu har indrykningen, sommetider med rødt. Nogle må have haft for lidt tid eller penge og udelod så afsnitssymbolet. De fandt ud af at en indrykning med en kvadratisk størrelse er nok til at adskille et afsnit fra det foregående på en optisk god måde. Kvadratet kommer fra linjehøjden.

Efter denne lille historiske afvigelse er det åbenlyst at det allerførste afsnit ikke kræver en indrykning.

Marker det første afsnit i din tekst med musen og klik bagefter på Brødtekst, ingen indrykning i tekstlineal-inspektøren. Det første afsnit vil øjeblikkelig blive reformateret uden indrykning. Og du har nu desuden opdaget hvordan du skal anvende en ny tekstlineal på enhver del af din tekst. Marker afsnittet, klik på tekstlinealen, færdig.