### Opdater tekstfelter

iCalamus viser automatisk indholdet af tekstfelter. Ikke desto mindre er der nogle tekstfelter som ikke opdateres automatisk, f.eks. tekstfeltet Nuværende dato.

Vælg det ønskede tekstfelt (eller eventuelt hele teksten) og brug dette menuvalg. Så vil indholdet af alle tekstfelter blive re-kalkuleret. Tekstlayoutet kan til tider ændres i synlig grad, når indholdet bliver længere eller kortere (f.eks. dato-tekstfelter med fuldt ugedags- eller månedsnavn).