### Rediģēt laukus

iCalamus rediģēšanas lauki visos dialoglogos atbalsta dažas īpašas funkcijas, par kurām tūdaļ uzzināsiet sīkāk.

Vērtību ievade bez mērvienības

  Vairums rediģēšanas lauku rāda savu pašreizējo vērtību ar pašreizējo mērvienību (ja tā ir maināma). Ievadot jaunu vērtību ar klaviatūru rediģēšanas laukā, Jums nav jāievada mērvienība. Tā tiks pievienota automātiski, kad dialoglogs pieņems vērtību.

Vērtību maiņa ar bulttaustiņiem

  Tā vietā, lai ievadītu vērtības ar klaviatūru, Jūs varat ieklikšķināt rediģēšanas laukā un mainīt vērtību, izmantojot bulttaustiņus. Tiek atbalstītas šādas taustiņu kombinācijas:

  [Bulta augšup]

    Palielina vērtību par vienības desmitdaļu.

  [Bulta lejup]

    Samazina vērtību par vienības desmitdaļu.

  [Shift][Bulta augšup]

    Palielina vērtību par veselu vienību.

  [Shift][Bulta lejup]

    Samazina vērtību par veselu vienību.