### Reformater kapitler

Vi er vant til at opdele bøger i kapitler på grund af længden af deres indhold. Yderligere plejer vi at begynde hvert kapitel på en ny side. Når du sætter en bog med et dybere kapitel hieraki, er du nødt til selv at beslutte om underkapitler og underunderkapitler også skal starte på nye sider.

På det næste skærmbillede kan du se at brødteksten i din bog allerede indeholder overskrifter, tekstmarkøren er placeret præcist foran overskriften for det fjerde kapitel (Skiftere).

Nu kan vi definere at denne overskrift og den følgende tekst skal begynde på en ny side. [Control]-klik med musen for at åbne tekstredigerings-funktionens kontekstmenu. Der finder du et menupunkt Tekstskift. Vi er interesseret i det tredie underpunkt: Containerskift. Klik på underpunkt i menuen. Herefter vil dit dokument blive reformateret – det fjerde kapitel starter nu på en ny side.

Bemærk: Hvis du spørger dig selv om hvorfor vi ikke har givet denne funktion navnet Sideskift, Rammeslut eller lignende, så prøv at indsætte sådan et containerskift i en tekstramme med flere spalter. En tekstramme kan anvende flere tekstspalter. Vi benævner hver tekstspalte som en container. Og hvis din bog kun anvender en tekstspalte pr. ramme, beviser denne undtagelse reglen.