### Satura inspektors PDF

Programmā iCalamus ir iespēja ievietot PDF saturu rāmjos. Satura inspektors piedāvā šādas PDF rediģēšanas funkcijas:

Necaurspīdība

  Katra PDF rāmja necaurspīdība ir regulējama no 0% līdz 100%. Ievadiet vēlamo skaitlisko skaitlisko vērtību vai pārvietojiet slīdni ar peli.

Parādīt lappusi

  Šeit Jūs nosakāt, kuru PDF dokumenta lappusi rādīt kā attēlu pašreizējā rāmī.

Saplūsmes režīms

  Šeit Jūs nosakāt, kā sapludināt PDF rāmi ar fonu. Vairāk par Saplūsmes režīmiem uzzināsiet nodaļas Inspektori beigās.

Papildu funkcijas

  Noklikšķiniet uz darbību simbola Satura inspektora kreisajā apakšējā stūrī, lai piekļūtu papildu funkcijām.

  Rediģēt PDF

    Kad esat ievietojis PDF, varat noņemt atsevišķas tā lappuses un kopēt atsevišķu rāmju vai visa PDF tekstu uz sistēmas starpliktuvi, lai izmantotu to, teiksim, teksta rāmī.

    Šajā logā iespējams ērti pārlūkot PDF un noņemt aktīvo lappusi ar klikšķi uz [–] zīmes kreisajā apakšējā stūrī. (Oriģinālais PDF fails paliks bez izmaiņām.)

    Noklikšķiniet uz darbību simbola PDF rediģēšanas loga kreisajā apakšējā stūrī, lai piekļūtu papildu funkcijām.

    Kopēt lappuses tekstu

      Izvēlieties šo vienumu, ja vēlaties, lai iCalamus pārkopē visu tekstu, ko tas spējis atpazīt aktīvajā PDF lappusē, uz sistēmas starpliktuvi tālākai lietošanai.

    Kopēt dokumenta tekstu

      Šis vienums pārkopē visu PDF faila tekstu uz sistēmas starpliktuvi tālākai lietošanai.

    Noņemt lappusi(-es)

      Ja vēlaties noņemt uzreiz vairākas lappuses no importētā PDF, izvēlieties šo vienumu. Atveras dialoglogs, kurā varat ievadīt noņemšanai paredzēto lappušu apgabalu.

  Izveidot uz necaurspīdību bāzētu kontūru

    Ja PDF iezīmētajā rāmī satur informāciju par caurspīdību, Jūs varat izveidot kontūru, izmantojot šo funkciju. Izmantojiet kontūru PDF apgriešanai, teksta apliecei vai citām noformējuma vajadzībām.

    Izvēloties šo funkciju, atveras šāds dialoglogs:

    Priekšskatē redzamais sarkani ietonētais laukums pārsniedz slieksni, ko var uzstādīt dialogloga apakšā. 0% slieksnis izveido kontūru, kas apgriež tikai baltās daļas. 100% slieksnis neveido nekādu kontūru.

Pielāgot PDF proporcionāli rāmja izmēram

  Pa labi no darbību simbola atrodas neliels rāmja simbols. Kad sarkani ietonēts, tas informē, ka rāmja saturs patlaban netiek rādīts sākotnējās proporcijās. Ar klikšķi uz ikonas Jūs varat pielāgot rāmja saturu proporcionāli rāmja izmēram.