### Izvēlne Logs

Šī ir standarta izvēlne, kas atrodama gandrīz visās OS X programmās.

Minimizēt

  Ar šo izvēlnes vienumu aktīvais iCalamus dokumenta logs tiks minimizēts dokā.

Tālummainīt

  Šis izvēlnes vienums pārslēdz aktīvā iCalamus dokumenta loga izmēru starp pašreizējo un pilno.

Laipni lūdzam iCalamus

  Jūs redzēsiet šo logu, kad vien palaidīsiet iCalamus. Lai atvērtu to pēcāk, lietotnei jau darbojoties, izmantojiet šo izvēlnes vienumu.

  Laipni lūdzam logs piedāvā ērtas saīsnes uz dažādām dokumenta opcijām. Sadaļa Nesenie labajā pusē rādīs Jūsu nesen rediģētos un saglabātos dokumentus ar priekšskates attēlu, faila nosaukumu un ceļu.

Nest visu priekšplānā

  Lai aktivizētu logu, ieklikšķiniet jebkur tajā. Kad kādus iCalamus dokumenta logus sedz vai slēpj citu lietotņu logi, izmantojiet šo izvēlnes vienumu. Tas aiznes priekšplānā visus atvērtos (bet ne minimizētos) iCalamus dokumenta logus.

iCalamus dokumenta logu saraksts

  Izvēlnes Logs apakšā vienmēr atradīsiet tobrīd atvērtos iCalamus dokumenta logus. Ņemiet vērā, ka pirms nosaukuma tiem var būt dažādas indikatoru zīmes:

  Nav zīmes

    Logs nav aktīvais logs, un tajā nav nesaglabātu izmaiņu.

  Bulta

    Logs nav aktīvais logs, un tajā ir nesaglabātas izmaiņas.

  Dimants

    Logs patlaban ir minimizēts dokā. Ja tajā ir nesaglabātas izmaiņas, indikatora nav.

  Ķeksis

    Logs patlaban ir aktīvais logs. Ja tajā ir nesaglabātas izmaiņas, sarkanajai aizvērējikonai kreisā loga nosaukuma stūrī ir melns punkts.