### Konfigurēt PDF izvadi tīmeklim

OS X piedāvā drukāšanas dialoglogu, un tādas programmas kā iCalamus var integrēt tajā savas funkcijas. Tiesa, PDF izvadi pamatā sagatavo OS X, un daudziem šķiet, ka to nevar mainīt.

Zināmos aspektos PDF izveide caur dialoglogu Drukāt un tā funkciju Saglabāt kā PDF var būt trūkumi: Reizēm optimāla drukas kvalitāte un no tās izrietošais lielais faila izmērs nav vēlami vai nav obligāti. Ja vēlaties nosūtīt PDF failu pa e-pastu, mazāks faila izmērs var būt svarīgāks par kvalitāti. To iespējams panākt ar OS X standarta procedūru:

1. Lejupielādējiet šo nelielo arhīvu no mūsu tīmekļa vietnes:
   https://www.icalamus.net/files/PDFServices_Compress.zip
2. Izvērsiet ZIP arhīvu ar dubultklikšķi, ja nepieciešams. Tas satur mapi Compress un failu.
3. Ievietojiet izvērsto failu Compress.workflow mapē Macintosh HD/Library/PDF Services. To vislabāk izdarīt, klikšķinot uz vienuma Go To no Finder izvēlnes, vienlaikus turot nospiestu [Option] taustiņu. Tad tur parādīsies Library mape, ko viegli varēsiet atvērt.
4. Katrai programmai, kas atbilst sistēmai (arī iCalamus, protams), Drukas dialoglogā, klikšķinot uz [PDF] pogas, parādīsies izvēlnes vienums Compress.
5. Izvēloties šo vienumu, Jūs varēsiet izvēlēties PDF izvades kompresijas pakāpi un tipu. Rezultāts tiks ievietots jaunā mapē Compressed PDF Output uz Jūsu Darbvirsmas.

Padoms: Šis fails ir daudz mazāks nekā PDF fails, kas izveidots ar komandu Saglabāt kā PDF. Augstas kvalitātes drukas darbiem gan neiesakām izmantot šo opciju.