### Atgriezeniskā saite

iCalamus piedāvā vairākus veidus, kā nodot atsauksmes mūsu izstrādātājiem, izplatītājiem un citiem lietotājiem.

Sazinieties ar atbalsta dienestu un izstrādātājiem

  Izvēlne iCalamus ietver izvēlnes vienumu Rādīt ziņojumu redaktoru, kas ļauj nosūtīt e-pasta ziņojumus mūsu uzņēmumam. Izmantojiet to, kad vien vēlaties ierosināt jaunu funkciju, ziņot par kļūdu vai vienkārši pastāstīt, kāpēc Jums patīk iCalamus.

Sazinieties ar citiem lietotājiem

  Izvēlne Palīdzība ietver saiti uz iCalamus tiešsaistē, kur varat sazināties ar citiem iCalamus lietotājiem. Šajos forumos piedalās arī iCalamus izstrādātāji.

Avārijas ziņojums

  Mēs izstrādājam un testējam iCalamus ar lielu rūpību, tomēr pastāv iespēja, ka kādreiz tas avarēs. Sakarā ar lietotāju vides atšķirībām ir gandrīz neiespējami notestēt visas situācijas.

  Kad iCalamus avarē, OS X signalizē par avāriju un piedāvā nosūtīt avārijas ziņojumu Apple. Nedariet to. Apple personāls ziņojumu nelasīs un nereaģēs.

  iCalamus pēc atkārtotas palaišanas informēs Jūs, ka pats atzinis avāriju.

  Ja piekrītat nosūtīt kļūdas ziņojumu, parādīsies logs, kas līdzīgs šajā ekrānšāviņā redzamajam:

  Lūdzu, pievienojiet aprakstu par to, ko darījāt, kad notika avārija.

  Kļūdas ziņojuma logs piedāvā nosūtīt arī Jūsu e-pasta adresi, ja vēlaties ļaut izstrādātājiem ar Jums sazināties. Pievienojiet savu e-pasta adresi, ja vēlaties ļaut mums ar Jums sazināties.

  Visus no šī loga nosūtītos kļūdas ziņojumus saņems iCalamus izstrādātāji.

Nosūtīt dokumentus

  Ja problēma saistīta ar konkrētu dokumentu, varat nosūtīt mums šo dokumentu. Lūdzam ņemt vērā, ka iCalamus dokumenti ir pakotnes, kas, uzieti ar Finder, izskatās kā faili, bet fiziski ir mapes. Tādēļ pirms nosūtīšanas Jums jāsaspiež dokuments ZIP arhīvā. Veiciet labo klikšķi uz .icdk un izvēlieties Compress <documentname.icdk>. Tad varat nosūtīt ZIP arhīvu uz support@icalamus.net vai augšuplādēt to failu kopīgošanas serverī un nosūtīt mums ZIP faila adresi.

Nosūtīt žurnāla informāciju

  Problēmu gadījumā varat iesniegt arī sistēmas žurnāla informāciju.

  1. Lai to izdarītu, palaidiet /Applications/Utilities/Console.app.
  2. Notīriet logu ar klikšķi uz rīkjoslas simbola Clear Display.
  3. Meklēšanas laukā ievadiet iCalamus.
  4. Palaidiet iCalamus un izprovocējiet problēmu.
  5. Saglabājiet žurnāla informāciju ar File > Save a Copy As [Šī daļa vēl nav latviskota.]
     or using the [Share] button near the Search field.
  6. Nosūtiet .log failu uz support@icalamus.net un aprakstiet problēmu.
iCalamus radars

  Ja atradāt kļūdu programmā vai vēlētos jaunas iespējas iekļaušanu nākamajā versijā, reģistrējieties iCalamus problēmu okšķerī. Tur varēsiet ziņot par kļūdām vai pieprasīt jaunas iespējas norādītās iespēju grupās.

  Sekojiet iCalamus atbalsts saitei no Izvēlnes Palīdzība, lai atrastu iCalamus radaru.