### Tilbage til

Hvis du ikke længere kan acceptere det nuværende udseende af det dokument som du arbejder på, kan du gå tilbage til den sidst arkiverede version på harddisken. Når du vælger dette menupunkt, tilbyder det en versions-undermenu med minimum menupunktet Gennemse alle versioner. Denne versions-undermenu leveres og håndteres af OS X.

Når du vælger en dateret version af dit dokument fra versions-undermenuen, vil den øjeblikkelig erstatte den aktuelle version af dit dokument.

Når du vælger Gennemse alle versioner, vil skærmen på din Mac ændres til en Time Machine lignende visning, som kun viser det aktuelle dokument til venstre og en stabel af tidligere dokumentversioner til højre. Vælg den ønskede version af dokumentet og klik på [Gendan] knappen. Hvis du ønsker at bevare den aktuelle version, så afslut versions visnings-funktionen ved at klikke på [OK] knappen.

Vigtigt: Når du starter versions-visning for det aktuelle dokument, vil alle andre vinduer i iCalamus blive lukket af OS X. Når du afslutter versions-visningen, vil den sædvanlige værktøjskasse og inspektør-vinduerne ikke automatisk komme til syne, da OS X ikke genskaber deres visning. Indtil dette punkt er blevet rettet, må vi venligst bede dig om at genåbne dem fra oversigts-menuen.

Tip: iCalamus understøtter næsten alle muligheder for at fortryde (gå tilbage i arbejdstrin). Måske kan fortryd-funktionen gå tilbage til den ønskede tilstand af dit dokument endnu mere præcist.