### Introduktion

Velkommen til typografiens verden, velkommen til Desktop Publishing med iCalamus!

Desktop Publishing (forkortet til DTP) var et meget hot emne tidligere, da de første PC'ere begyndte at kunne udskrive mere end bare grove tekstsider. Brugerne forestillede sig nu at de kunne blive i stand til at lave alt det arbejde som er nødvendigt for udgivelsen af en tryksag med en enkelt computer og en tilsluttet printer, højopløselige billeder, fotografier og grafik inklusive.

DTP er blevet virkelighed for lang tid siden. Computerne har kraft nok til at kunne håndtere selv meget store billededata. De tilgængelige, højopløselige vektorskrifttyper i høj kvalitet, er ikke særlig dyre eller besværlige. Og der er flere forskellige værktøjer som kan hjælpe dig med at få professionelle resultater i DTP så let som muligt.

Vi er glade for at du har valgt at benytte iCalamus. Med iCalamus, har du valgt et program som giver en let adgang til DTP. Denne manual vil også hjælpe dig med at afdække og forstå iCalamus og dets muligheder.

Se Quickstart-afsnittet hvis du aldrig har arbejdet med iCalamus før.

Referencemanualen opremser og beskriver alle funktioner i detaljer. Hvis du mangler noget i denne dokumentation, så tøv ikke med at fortælle os det, da vi ønsker, både at hjælpe dig, og forbedre dokumentationen. Hvis du har anvendt andre DTP programmer før, kan du finde værdifulde tips i afsnittet for Skiftere. Tillægget opremser og resumerer mange vigtige funktioner.

Tak fordi du anvender iCalamus.

- Systemkrav
- Registrering
- Manual konventioner
- Tilbagemelding