### Mediju darbību josla

Šī funkciju josla Mediju inspektora vidusdaļā sākas ar darbību izvēlnes simbolu kreisajā pusē. Tai seko dažas darbību pogas ar tādām pašām funkcijām kā darbību izvēlnē.

Darbību izvēlne

  Šeit atradīsiet virkni darbību, kas veicamas ar Mediju sarakstā iezīmēto mediju.

  Tām pašām darbībām paredzētas atsevišķās darbību pogas Darbību joslā.

Pārvienot

  Šis izvēlnes vienums vai darbības poga atver failu atlasītāju, kur varat izvēlēties citu mediju. Jaunizvēlētais medijs tiks pievienots attiecīgajam dokumenta rāmim. Šādi Jūs varat nomainīt medijus savā dokumentā.

Pārielādēt

  Izvēloties šo izvēlnes vienumu vai klikšķinot uz attiecīgās darbības pogas, iezīmētais medijs tiks no jauna ielādēts no oriģinālā faila. Šādi Jūs varat aktualizēt medijus savā dokumentā, lai kāds būtu iemesls.

Rediģēt oriģinālo failu

  Izvēloties šo izvēlnes vienumu vai darbības pogu, oriģinālais fails tiks atvērts ar attiecīgā mediju tipa noklusēto redaktoru. Piemēram, attēla faila gadījumā, ļoti iespējams, atvērsies Preview.

Parādīt ar Finder

  Šis izvēlnes vienums vai darbības poga ļauj Jums atrast oriģinālo failu uz Jūsu cietā diska. Fails tiks parādīts Finder logā.

Padoms: Šīs funkcijas pieejamas arī Mediju saraksta skata konteksta izvēlnē Mediju inspektora augšdaļā.