### Darba laukums

Lielākoties pelēkajā dokumenta logā Jūs ieraudzīsiet baltus darba laukumus (sauktus arī par impozīcijas loksnēm). Ja esat izveidojis dokumentu divlappušu režīmā, ieraudzīsiet divas blakusesošas dokumenta lappuses uz loksnes. Vienlappuses režīmā būs redzama tikai viena dokumenta lappuse uz loksni.

Pašas lappuses iezīmē melns, ēnots stūris. Katra loksne piedāvā papildu darba laukus pa kreisi un pa labi no lappuses(-ēm). Pirmajai loksnei ir papildu vieta augšā, un pēdējai loksnei ir papildu vieta apakšā.

Jūs varat pārvietot rāmjus no vienas lappuses uz otru vai vienkārši novietot ārpus dokumenta redzamās daļas. Pamēģiniet pārvietot rāmi ar peli līdz loga malai. Dokumenta redzamā daļa sāks ritināties attiecīgajā virzienā līdz galējai robežai vai līdz brīdim, kad Jūs ar peli atgriezīsieties logā.

Jūs varat novietot rāmjus baltajos darba laukumos blakus, virs vai zem lappusēm, ja nevēlaties, lai tie tiktu drukāti. Pelēkā josla ārpus loksnēm nav izmantojama.