### Tekstramme kontekstmenuer

Tekstrammer tilbyder forskellige kontekstmenuer alt efter om rammen bare er valgt eller i tekstredigeringsfunktion. De forskellige kontekstmenuer er beskrevet i detaljer som følger.

Når du udfører et [Control]-klik på en valgt tekstramme som ikke er i tekstredigeringsfunktion, vil du se følgende kontekstmenu.

Her finder du to vigtige funktioner udover alle de andre som også er tilgængelige i de relevante menuer. De to specifikke tekstrammefunktioner er:

Konverter tekst til vektor

  Denne funktion konverterer hele tekstrammen til en vektorramme som indeholder vektorfigurer for hver og en af de karakterer som findes i tekstrammen. Du bør kun anvende denne funktion for overskrifter og fremstilling af logoer, ikke for længere tekststykker da den konverterede ramme, med måske tusinder af vektor karakterer, vil tage meget lang tid at redigere.

Konverter tekst til grupperede enkelte vektor figurer

  Denne funktion konverterer hele tekstrammen til en gruppe af enkelte vektorrammer. Hver vektorramme indeholder kun en enkelt karakter. Brug denne funktion hvis du ønsker at få nem adgang til enkelte vektorfigurer efter konverteringen.