### Rediģēt LinkBack vienumu

iCalamus piedāvā iespēju ievietot dokumentā saturu no citām programmām. Jūs varat pievienot dokumentiem tekstu, attēlus vai grafikas, izmantojot funkcijas Importēt un Ielīmēt vietā. Kad vēlāk vēlaties mainīt to saturu, varat to darīt iCalamus, bet rēķinieties ar dažādām grūtībām. Jūs varat izmainīt tekstu tieši iCalamus, bet attēliem un grafikā un citiem specifiskākiem objektiem iCalamus pagaidām nepiedāvā sevišķi daudz rīku, tāpēc Jūs visdrīzāk palaidīsiet ārēju programmu, kurā šāds objekts izveidots, tad veiksiet nepieciešamās izmaiņas, saglabāsiet tās un vēlreiz ievietosiet objektu iCalamus.

Pašlaik jau ir pieejamas programmas, kas atbalsta LinkBack tehnoloģiju un krietni atvieglo darbu ar ārējas izcelsmes saturu.

LinkBack

  Saite (link) ir norāde uz citu vietu. Atpakaļsaite (backlink) ir norāde atpakaļ uz objekta avotu. LinkBack tehnoloģija piedāvā visus nepieciešamos soļus, lai tāda programma kā iCalamus atpazītu objektus, kas ievietoti dokumentā no LinkBack atbalstošas programmas. Kad Jūs iezīmējat šādu objektu, iCalamus zina ka objekts nācis no programmas XY, un var izsaukt šo programmu, nodot objektu rediģēšanai tajā un aktualizēt objektu dokumentā, kolīdz Jūs saglabājat veiktās izmaiņas.

Kad esat izveidojis svītrkodu ar Barcody, mūsu svītrkodu ģenerēšanas programmy OS X, un ievietojis to iCalamus dokumentā, iCalamus zina, ka tā nāk no Barcody.

Ja iezīmēsiet svītrkodu dokumentā, citādi neitrālais izvēlnes punkts Rediģēt LinkBack vienumu kļūs programmu norādošs, šajā gadījumā Rediģēt ar Barcody.

Šī vienuma izvēle liek iCalamus automātiski palaist Barcody un pārnest iezīmēto objektu uz šo programmu rediģēšanai, un Jūs bez uztraukuma varat mainīt svītrkoda parametrus tā izcelsmes programmā.

Pēc svītrkoda saglabāšanas tas tiks automātiski aktualizēts iCalamus dokumentā.

Papildu informācija par LinkBack atrodama šajā tīmekļa vietnē:

www.linkbackproject.org

Padoms: LinkBack tīmekļa vietne ir tikai angļu valodā.