### Dalījums ar deviņi un dalījums ar divpadsmit

Izmantojot dalījumu ar deviņi, Jums vispirms būs jāsadala Jūsu dokumentalappuse deviņās slejās un deviņās ailēsd. iCalamus to vislabāk izdarīt ar dokumenta režģi. Atveriet attiecīgo dialoglogu izvēlnē Skats un uzstādiet parametrus, kā parādīts piedāvātajā attēlā:

Jūsu dokumenta lappuses būs dalītas ar deviņi. Ja neredzat režģi, ieslēdziet tā redzamību izvēlnē Skats. Nokļūstiet līdz izvēlnes vienumam Rādīt dokumenta režģi un noklikšķiniet uz tā, lai līdzās parādās ķeksis. Kad parādījies arī pats režģis, ieslēdziet tā magnētismu, ja neesat to jau izdarījis.

Tagad izvēlieties Teksta rīku un izveidojiet rāmi labajā dokumenta lappusē. Tam būtu jāsākas otrajā slejā un otrajā ailē un jābūt izmērā, kas atstāj divas tukšas slejas labajā pusē un divas ailes apakšā, kā redzams nākamajā ekrānšāviņā.

Pievienojiet vēl vienu teksta rāmi kreisajā dokumenta lappusē pēc tiem pašiem nosacījumiem. Pievērsiet uzmanību, lai tiktu atstātas divas tukšas slejas ārpus teksta rāmja (šoreiz tas iznāk pa kreisi no rāmja).

Kad Jūsu dokuments izskatās līdzīgs šeit redzamajam, Jūs ar savu grāmatu jau esat veicis garu ceļu.

Tagad kā alternatīvu varat izmēģināt dalījumu ar divpadsmit un konstatēt, kāda tad ir atšķirība starp abiem paņēmieniem. Mūsu piemērā Jums jāiestata dokumenta režģis šādi:

Kārtībā! – Dalījums ar divpadsmit nav tik lielisks un piedāvā lielu iespieduma spoguli. Jūs varat, piemēram, ielikt vairāk teksta tajā pašā lappušu skaitā. Tiesa, ir papildu regulācijas iespējas, par kurām mēs parunāsim vēlāk.