### Izveidot dokumentu

Kad vēlamies kaut ko salikt un izdrukāt ar iCalamus, mēs dēvējam failu par dokumentu. Jebkas var būt dokuments, pat īsti dokumenti, kā sertifikāti, identifikācijas kartes vai banknotes. Sāciet salikt darījumu vēstules, vizītkartes, plakātus, brošūras, veselas grāmatas, markas, zīmogus, sertifikātus, fotoalbumus, CD ieklājus un ko vien varat iztēloties – ar iCalamus.

Palaižot iCalamus pirmo reizi, Jūs noteikti pamanījāt dialoglogu Jauns dokuments. Tajā Jūs nosakāt, kā izskatīsies dokuments, ko grasāties salikt. Jūs tieši norādāt, cik lappušu būsu dokumentam un kāds būs lappušu formāts. Jūs par varat uzstādīt norādes vai norāžu slejas, kas vēlāk varētu atvieglot elementu ievietošanu dokumentā.

Ar iCalamus Jūs varat rediģēt dokumentus vienlappuses vai divlappušu skatā, kā šoreiz. Ja vēlaties maketēt, teiksim, žurnālu ar 64 lappusēm, ir ļoti noderīgi redzēt ekrānā atvērumu, kāds tas būs arī izdrukā. Tam paredzētas izvēles rūtis Divlappušu režīms un Pirmā lappuse ir labā.

iCalamus piedāvā veselu virni gatavu lappuses formātu. Noklikšķiniet uz platās horizontālās joslas laukā Formāts, un Jūs redzēsiet izvēlni ar visai garu sarakstu.

Līdztekus iCalamus dokumentiem Jūs varat rediģēt arī Photographerbook dokumentus. Vēlāk tos apskatīsim sīkāk.

Ja šī izvēlne skar ekrāna malu augšā vai apakšā, redzēsiet bultu, kas norāda, ka saraksts turpinās attiecīgajā virzienā. Virzot peli uz šo bultu, lappuses formātu izvēlne automātiski ritinās lejup vai augšup. Pašā apakšā ir šķirklis Lietotāja definēts. Izvēloties to, lappuses formāta izvēlne aizveras un Jūs varat ievadīt vēlamos lappuses formāta izmērus laukos Platums un Garums.

Protams, Jums nav jāritina izvēlne lejup ik reizi, kad vēlaties ievadīt savu formātu. Neatkarīgi no tā, kāds formāts pašlaik tiek rādīts dialoglogā, vienkārši ieklikšķiniet skaitliskās rediģēšanas laukos un ievadiet jaunas vērtības. Lappuses formāta izvēlne automātiski pārslēgsies uz Lietotāja definēts.

Vai jau izlēmāt par lappuses formātu, ko lietosiet? Vai uzstādījāt lappuses parametrus, kādus tos vēlaties? Tad klikšķiniet uz Labi. Dialoglogs atkal aizveras, un Jūs esat izveidojis jaunu iCalamus dokumentu, kas nu stāv Jūsu priekšā visā savā (baltajā) godībā.