### Pāriet pilnekrāna režīmā

OS X dod iespēju lietot iCalamus pilnekrāna režīmā. Lai ieietu pilnekrāna režīmā, klikšķiniet uz šī izvēlnes vienuma vai pilnekrāna ikonas dokumenta loga labajā augšējā stūrī.

Padoms: Kopš OS X 10.10 (Yosemite) šī pilnekrāna ikona vairs nepastāv. Tā vietā vienkārši klikšķiniet uz zaļās loga pogas dokumenta loga kreisajā augšējā stūrī.

Kad esat iegājis pilnekrāna režīmā ar iCalamus, sistēmas izvēlnes josla būs paslēpta. Ja ir atvērts vismaz viens iCalamus dokuments, tas tiks palielināts līdz pilnekrāna izmēram. Ja iepriekš bijusi redzama dokumenta loga rīkjosla, sistēma to paslēpj. Izvēlnes vienuma nosaukums mainās uz Iziet no pilnekrāna režīma.

Lai piekļūtu gan sistēmas izvēlnes joslai, gan dokumenta loga rīkjoslai, pārvietojiet peles kursoru uz ekrāna augšu. Abi minētie elementi atkal parādīsies un būs lietojami, kā ierasts.

Lai izietu no pilnekrāna režīma, izmantojiet pārdēvēto izvēlnes vienumu Iziet no pilnekrāna režīma. Vai klikšķiniet uz tobrīd invertētās pilnekrāna ikonas, kas nav atrodama pie loga nosaukuma, bet sistēmas izvēlnes joslas labajā augšējā stūrī.

Padoms: Kopš OS X 10.10 (Yosemite) šī pilnekrāna ikona vairs nepastāv. Parasti Yosemite vidē Jūs izejat no pilnekrāna režīma ar [Escape] taustiņu. Tā kā iCalamus to izmanto rīkjoslas panelim, Jums, lai atgrieztos normālajā skatā, nāksies izmantot izvēlnes vienumu Iziet no pilnekrāna.