### Importer indhold

I iCalamus, kan du kombinere og layoute forskelligt indhold i et dokument; tekst, billeder, vektorgrafik, figurer, linjer, og endda komplette PDF arkiver eller internetsider (URLer).

Træk og slip

  En af de letteste metoder at importere et indhold til et iCalamus dokument er træk og slip. Træk simpelthen en emne fra et Finder vindue eller fra skrivebordet med musen, ind på et iCalamus dokument og slip det der. Samtidig viser dokumentsiden hvorpå du slipper indholdet, et blåt omrids. En ny ramme vil blive oprettet på markørens position øjeblikkeligt og indholdet fra det valgte emne vil blive vist i denne ramme – forudsat at formatet på emnet er understøttet.

  Hvis formatet ikke er understøttet, så får du blot en tom ramme.

  Hvis du trækker indholdet til en allerede eksisterende ramme, vil den relevante ramme vise et blåt omrids, hvilket indikerer at du er i færd med at erstatte dens tidligere indhold med indholdet fra det trukne.

  Nogle formater udvirker en konvertering før deres indhold bliver vist, f.eks. bliver PS og EPS-arkiver konverteret direkte til PDF-formatet.

  Du vil sandsynligvis være nødt til at tilpasse rammestørrelsen bagefter, samt redigere dens indhold. Dette vil blive gennemgået i det næste afsnit.

Placer

  Men du kan selvfølgelig importere indholdet på en anden måde.

  Under Arkiv-menuen finder du punktet Placer. # iCalamus tilbyder to forskellige måder i dets Arkiv-menu: Indsæt på position og Importer. Placer betyder at du kan vælge et eksisterende arkiv i fil-vælgeren og åbne dets indhold i en eksisterende ramme. Hvis ingen ramme var oprettet forud, vil iCalamus spørge dig om at oprette en ny ramme herefter. (Du ved allerede hvordan det skal gøres). Derfor kalder vi denne form for import for Placer.

Indsæt URI/URL på markering

  Der er endnu en specialfunktion: Du kan Indsæt URI/URL på markering (URL = Uniform Resource Locator). Brug dette menupunkt til at indsætte indholdet fra en webside direkte i dit dokument. Indholdet fra webside vil automatisk blive konverteret til PDF, med den højest mulige udskrivningskvalitet.

  Du kan endda indsætte andre kilder (URI = Uniform Resource Identifier) ganske let på denne måde.

Kald det Importer, Indsæt eller Træk og slip – det er op til dig. Bare husk på at du har flere muligheder for at importere indhold til dine iCalamus dokumenter. I det næste afsnit vil du lære hvordan du håndterer disse indhold.