### Tilegn en figur

Figurrammer i iCalamus behøver ikke at bevare deres indhold – du kan nemt ændre dem til enhver tid. Du vælger blot Nyt figurobjekt og vælger en af de tilbudte figurer.

Den første gruppe af figurer tilbyder grundlæggende former som ikke kan ændres. Den anden gruppe tilbyder 'dynamiske' figurer som også har bruger-redigerbare parametre. Alle figurer er beskrevet i detaljer herunder.

Rektangel

  En rektangel er ikke et kvadrat, men et kvadrat er også en rektangel.

Oval

  En oval er ikke en cirkel, men en cirkel er også en oval.

Rhombe

  En rhombe er mere end bare et roteret rektangel.

Triangel

  Husk venligst, at du også kan spejle triangler i såvel horisontal som vertikal retning (i Geometri-inspektøren) for at få flere variationer fra denne grundform.

Trekant (top højre)

  Du kan også spejle denne grundtype af en trekant i horisontal og vertikal retning (i Geometri-inspektøren) for at få flere variationer af den.

Cirkeludsnit

  En fuld cirkel er blot en special udgave af et cirkeludsnit her. Et cirkeludsnit er beskrevet med en startvinkel og en slutvinkel. De danner et lagkageudsnit – og det er op til dig hvor meget du kan fortære. (Eksemplet er også kendt som PacMan gufferen).

Dobbelt cirkeludsnit

  Dobbelte cirkeludsnit er endnu mere komplekse vektorfigurer. Ved at anvende forskellige start og slutvinkler, vil der dannes forskellige former af en C-figur, mens kun de fulde dobbelte cirkeludsnit danner to centrerede cirkler. Brug indlæg paramateren til at ændre den indre cirkels størrelse.

Dobbelt trekant

  Udseendet af denne figur er temmelig specielt og måske ikke helt som du forventer, men det er ren geometri. Prøv at ændre X- og Y-indlægs parametrene efter dine ønsker.

Dobbelt rektangel

  Her har vi det grundlæggende dobbelte rektangel som temmelig ofte anvendes i layout. Men da det også giver mulighed for at ændre på X- og Y-parametrene, kan du skabe endnu mere interessante figurer på en nem måde.

Rundet hjørne

  Det afrundede hjørne er et afrundet hjørne, hverken mere eller mindre. Men – du kan spejle retningen af afrundingen. Måske har du hørt ordet konveks (og dets modpart konkav) før. Da alle figurer bliver opdateret øjeblikkeligt når du ændrer en parameter, skulle det ikke tage dig lang tid at regne ud hvad der er hvad.

Hjørne

  Hjørnet er en virkelig pæn og praktisk vektorfigur. Bare prøv løs med indstillingerne.

Polygon

  En figur med tre hjørner er en trekant. En figur med fire hjørner er et rektangel (og måske et kvadrat). En figur med fem hjørner er et pentagon, efterfulgt af et hexagon og så videre. Her får du dem allesammen i blot en dynamisk figur. Men – vær nu ikke så fjollet at prøve en polygon med alt for mange hjørner. Brug oval-figuren istedet for, okay?

Rektangel med afrundede hjørner

  Vel nok en af de hyppigst anvendte figurer er en rektangel med afrundede hjørner. Det kan bruges til simple rektangler i ramme-layout, som billederammer o.s.v. Brug inverter buer parameteren for mere interessante figurer.

Rektangel med indadvendte hjørner

  Nogen kan lide det rundet, andre ikke. Here er så et rektangel med indadvendte hjørner, som næsten opfører sig som dens ovenstående afrundede modpart. Du kan endda udvide de forventede værdier for indlæggene og opnå virkelig overraskende resultater. Nyd det – eksemplet er stadig en vektorfigur.

Stjerne

  Sidst men ikke mindst, her er stjernen blandt figurene – stjernen, er den ikke? Der er kun to parametre som kan ændres, men som dog giver en stor variation af forskellige stjerner.