### Ievietot teksta lauku

Teksta lauks iCalamus ir salīdzināms ar šūnu, kas var saturēt noteiktus datus un noteiktā veidā tos izvadīt. Jūs varat noteikt izvades formātu jebkurā laikā (skatīt Rediģēt teksta lauku) un arī aktualizēt tā saturu jebkurā laikā, ja nepieciešams (skatīt Pārkalkulēt teksta lauku).

Šobrīd tiek atbalstīti šādi teksta lauki:

Ievietot šodienas datumu

  Ievieto teksta lauku, kas tekstam pievieno šodienas datumu un/vai pašreizējo laiku. Šis lauks tiks aktualizēts ikreiz, kad saglabāsiet dokumentu vai mainīsiet saturu dialoglogā Rediģēt teksta lauku.

Ievietot fiksētu datumu

  Ievieto teksta lauku, kas tekstam pievieno šodienas datumu un/vai pašreizējo laiku. Tas nekad netiks aktualizēts.

Ievietot faila izveides datumu

  Izveidošanas datums ir datums, kad Jūsu dokuments pirmoreiz saglabāts uz cietā diska.

Ievietot faila modifikācijas datumu

  Saglabāšanas datums ir datums, kad Jūsu dokuments pēdējoreiz saglabāts uz cietā diska.

Ievietot lappuses numuru

  Šeit varat ievietot aktīvās dokumenta lappuses numuru kā teksta lauku. Ja ievadīsiet lappuses numuru maketā, aktīvās lappuses numurs parādīsies uzreiz. Ja ievadīsiet to teksta rāmī šablonā, tā vietā parādīsies vietturis ###.

Ievietot kopējo lappušu skaitu

  Šeit Jūs ievietojat dokumenta kopējo lappušu skaitu kā teksta lauku. Ja ievietosiet šo teksta lauku maketa lappusē esošā rāmī, kopējais lappušu skaits parādīsies uzreiz. Ievietojot to šablona lappusē esošā teksta rāmī, parādīsies vietturis #!#.