### Omslag

I iCalamus kan du grundlæggende oprette og layoute din bogs omslag i det samme dokument som indeholder bogens faktiske sider. Du ved måske allerede at iCalamus endda understøtter forskellige sideformater i samme dokument.

Dog anbefaler vi at du opretter et eget dokument for omslaget. Måske skal dit omslag trykkes i farver men indholdet kun i sort og hvid. Måske skal omslaget layoutes af en anden person som ikke skal have indblik i bogens indhold på dette tidspunkt.

Generelt set bør du huske på at omslaget bør afbalanceres med indholdet. Skrifttypen som er anvendt i bogen bør passe sammen med den som anvendes på omslaget, eller måske endda være identisk eller relateret. Det er også sund fornuft at overveje bogens skriftområde (se ovenfor) når omslaget skal layoutes.