### Satura inspektors attēliem

Necaurspīdība

  Katram attēlam ir regulējama necaurspīdība no 0% līdz 100%. Ievadiet vēlamo skaitlisko vērtību vai pārvietojiet slīdni ar peli.

Saplūsmes režīms

  Šeit Jūs nosakāt, kā attēla rāmim saplūst ar fonu. Par saplūsmes režīmu vairāk uzzināsiet nodaļas Inspektori beigās.

Attēls

  Uz pašu attēla saturu attiecas šādi parametri.

  Izšķirtspēja

    Šeit Jūs redzat iezīmētajā rāmī esošā attēla pašreizējo izšķirtspēju. Tā tiek mērīta dpi (punktos collā). Augstas kvalitātes izdrukām attēli būtu jāmērogo vismaz līdz 300dpi, taču tas atkarīgs no attēla motīva.

    Kad attēla izšķirtspēja ir zem 150dpi, tā tiek parādīta sarkanā krāsā. Izšķirtspēja no 150 līdz 300dpi (neieskaitot) tiek rādīta oranžā, kamēr 300dpi un augstāka – parastā melnā tekstā.

    Pašreizējā attēla izšķirtspēja ir redzama šeit, un pēc klikšķa uznirstošajā izvēlnē Jūs varat izvēlēties kādu no ierastām vērtībām. Attēls tiks mērogots nekavējoties.

  Krāsu modelis

    Šeit redzams attēlam konstatētais krāsu modelis. Uzziniet vairāk par krāsu modeļiem Krāsu inspektora nodaļā Rediģēt krāsu.

  Krāsu profils

    Šeit redzams attēlam konstatētais vai patlaban piešķirtais krāsu profils. Uznirstošā izvēlne piedāvā dažādus krāsu profilus atkarībā no Jūsu OS X sistēmas. Jūs varat piešķirt citu krāsu profilu, piemēram, separācijas nolūkā. Piešķirts krāsu profils var mainīt attēla krāsu atveidojumu, bet ne attēla datus.

    Padoms: Ja vēlaties lietot paši savus ICC krāsu profilus, Jums tie vispirms jāiekopē mapē /Library/ColorSync/Profiles/. Tad tie būs pieejami arī iCalamus.

Korekcijas

  Šeit atrodams pamata attēlu filtrēšanas atbalsts.

  Ekspozīcija

    Virziet slīdni, lai koriģētu attēla ekspozīciju. Varat izmantot arī skaitliskās ievades lauku vai vērtību virzītāju, lai mainītu vērtības.

  Piesātinājums

    Virziet slīdni, lai koriģētu attēla piesātinājumu (kas ir krāsu intensitāte). Varat izmantot arī skaitliskās ievades lauku vai vērtību virzītāju, lai mainītu vērtības. Iestatiet piesātinājumu uz 0, lai padarītu attēlu melnbaltu.

  Uzlabot

    Klikšķiniet uz šīs pogas, lai liktu iCalamus automātiski uzlabot krāsas.

    Klikšķinot uz šīs pogas, atveras logs Koriģēt attēlu, kur iespējams koriģēt vairāk attēla parametru.

  Atiestatīt

    Šī poga atiestata visus attēlu filtrus.

  Svarīgi: Nerediģēti attēli vienmēr tiks izvadīti formātā, kurā tie importēti, proti, JPEG vienmēr tiks ierakstīts PDF failā kā JPEG. Filtrešana ar šeit piedāvātajām opcijām iespējama tikai nekompresētiem attēliem. Nekompresētais un filtrētais attēls tad tiks ievietots PDF failā kā (automātiski bezzudumu kompresēts) TIFF, bet ne JPEG formātā, kurā tas, iespējams, bijis iepriekš. Kompresēti TIFF ir krietni lielāki par JPEG, tādēļ PDF ar filtrētiem attēliem parasti ir krietni lielāks nekā PDF ar nerediģētiem attēliem.

Papildu funkcijas

  Noklikšķiniet uz darbību simbola kreisajā apakšējā stūrī, lai piekļūtu papildu funkcijām.

  Izveidot uz necaurspīdību balstītu kontūru

    Ja iezīmētajā rāmī esošais attēls satur informāciju par caurspīdību, varat izveidot kontūru, izmantojot šo funkciju. Izmantojiet kontūru attēla apgriešanai, teksta apliecei un citiem noformēšanas mērķiem.

    Kad izvēlaties funkciju, atveras šāds dialoglogs:

    Priekšskatē redzamais sarkani ietonētais laukums pārsniedz slieksni, kas uzstādāms dialogloga apakšā. 0% slieksnis izveido kontūru, kas apgriež tikai baltās daļas. 100% slieksnis neveido nekādu kontūru.

Pielāgot attēlu proporcionāli rāmja izmēram

  Kad redzat nelielu rāmja simbolu Satura inspektora apakšā sarkani ietonētu, tas nozīmē, ka attēls rāmī patlaban nav savās sākotnējās proporcijās. Ar klikšķi uz šī simbola Jūs varat pielāgot attēlu attiecībā pret rāmja izmēru. Attēls rāmī tiks centrēts.