### Ievietot

Jūs varat ievietot dažādus failu formātus tieši dokumentā. Izmantojiet šo izvēlnes vienumu un izvēlieties failu no atlasītāja. iCalamus deaktivizēs neievietojamo failu nosaukumus.

Pēc faila izvēles tas tiks automātiski ielīmēts iezīmētajā rāmī (un pārrakstīs tā esošo saturu). Ja iezīmēts vairāk kā viens rāmis, tiks izmantots pirmais atrastais, t.i., hierarhiski vistālāk aizmugurē esošais rāmis.

Ja nav iezīmēts vai nepastāv neviens rāmis, izveidojiet to ar peli, un dati tiks automātiski ielīmēti jaunajā rāmī.

Padoms: Jūs viegli varat importēt vairākus attēlus reizē:

- Neiezīmējot nevienu rāmi, izmantojiet izvēlnes vienumu Ievietot un atlasiet vairākus attēlus.
- Kad esat aizvēris failu atlasītāju, izveidojiet pirmo rāmi jebkurā dokumenta lappusē.
- Pirmais atlasītais attēls tiks importēts šajā rāmī.
- Turpiniet veidot rāmjus.
- Pārējie atlasītie attēli tajos tiks importēti automātiski.