### Dokumentu pārnese no Calamus SL

Ja vēlaties lietot Calamus SL dokumentu iCalamus, Jums nāksies to sadalīt komponentēs vai eksportēt kā RTF vai PDF un ievietot no šiem formātiem iCalamus. RTF saturs ir rediģējams tieši iCalamus, kamēr PDF saturs pagaidām ir tikai ievietojams.

CDK sadale

  Calamus SL dokumenti satur tekstu, attēlus, vektorgrafiku, līnijas un rasterizētus laukus. Pirmās divas no šīm komponentēm ir eksportējamas, izmantojot Calamus SL pamatrīkus.

  Teksts ir eksportējams kā ASCII vai RTF (skatīt zemāk). Eksportējot ASCII tekstu ar ASCII Importa/Eksporta draiveri, Jums būtu jāizvēlas Īpašo simbolu pārvērtējs, kas konvertē speciālās rakstzīmes no Calamus SL formāta uz Apple ASCII. Tad teksts būs viegli lietojams iCalamus teksta rāmjos.

  Attēli eksportējami dažādos formātos, kā TIFF vai JPEG. Šie attēlu formāti ir pa tiešo un bez problēmām ievietojami iCalamus.

  Vektorgrafiku no Calamus SL dokumentiem ieteicams eksportēt kā EPS, PS vai PDF no Bridge. Šie formāti ir ievietojami iCalamus.

  Līnijas un rasterizētus laukus no Calamus SL dokumentiem ieteicams izveidot no jauna iCalamus, ja vien tie nav izmantoti kompleksos maketos. Rīkojieties ar šādiem maketiem, kas veidoti ar līnijām un rasterizētiem laukiem, kā ar vektorgrafiku (skatīt iepriekš).

RTF izmantošana

  Ja vēlaties lietot tekstu ar teksta stila informāciju no Calamus SL dokumenta iCalamus, iesakām veikt eksportu uz RTF. Importētais RTF teksts pēcāk rediģējams iCalamus.

PDF izmantošana

  Ja Calamus SL dokumenta izkārtojumu nepieciešams saglabāt iCalamus, iesakām eksportēt dokumentu uz PDF, izmantojot Bridge PRO. Alternatīva ir eksports uz PS formātu un tā pārvēršana PDF ar ārējiem rīkiem. Iegūtie PDF faili ievietojami iCalamus dokumentos 1:1.