### Izvēlnes saīsnes

Dažādiem izvēlnes vienumiem var piekļūt ar peli vai priekšnoteiktām klaviatūras saīsnēm. Izvēlnes saīsnes ir parādītas attiecīgajos izvēlnes vienumos un izmanto OS X saīšņu nosacījumus.

Pagaidām mainīt izvēlnes vienumu saīsnes pašā iCalamus nav iespējams. Bet tieši tādēļ Jūs lietojat Mac. Jūs viegli varat mainīt iCalamus izvēlnes saīsnes, izmantojot OS X System Preferences. Aprakstīsim, kā pievienot izvēlnes saīsni vienumam Fails > Eksportēt:

1. Atveriet System Preferences (no Apple izvēlnes).
2. Izvēlieties Keyboard preferences.
3. Izvēlieties Keyboard Shortcuts skatu un Application Shortcuts.

4. Klikšķiniet uz [+] pogas lejasdaļā pa labi. No Application izvēlnes atlasiet iCalamus. Tad ievadiet izvēlnes vienuma tekstu Ārējie spraudņi... un nospiediet vēlamo taustiņu kombināciju, piem., [Shift][Command][M].
   Padoms: Ja izvēlnes vienums beidzas ar trim punktiem, neievadiet trīs punktus, bet izmantojiet daudzpunktes rakstzīmi, ko var ievadīt, nospiežot [Option][;].

5. Klikšķiniet uz pogas [Add].
6. Tagad Keyboard Shortcuts sarakstam jābūt papildinātam ar iCalamus un izvēlnes vienumu. Jūs varat rediģēt gan vienuma tekstu, gan taustiņu kombināciju, veicot dubultklikšķi uz attiecīgā parametra.

Padoms: Ja piešķirsiet taustiņu kombināciju, ko jau izmanto cits tās pašas programmas izvēlnes vienums, iepriekšējā saīsne tiks aizstāta ar jauno.