### Lag-inspektør

Lag-inspektøren kontrollerer sidens lag. Et nyt dokument har som standard et enkelt lag, kaldet Standard-lag – og hvis du hverken ønsker eller har brug for flere lag i dit dokument, vil du sikkert ikke bemærke det.

Hvis du ønsker at oprette et nyt lag, så klik på plusknappen i nederste venstre hjørne af Lag-inspektøren. Der åbnes så en dialog hvor du kan navngive laget og foretage yderligere indstillinger.

Dialogen er selv-forklarende. Den giver mulighed for at tilegne en bestemt blandemodel til et helt lag i dokumentet. Blandemodeller er beskrevet i slutning af Inspektør afsnittet i detaljer.

Hvis du ønsker at slette et lag, så vælg det fra listen og klik på [–]-knappen nederst til venstre i Lag-inspektøren.

Selvfølgelig er det rart at kunne tilegne farvede mærker til forskellige lag, fordi du så kan se i listen hvilke lag der hører sammen.

Men hvad der er endnu mere praktisk, er at ramme-hjælpelinjerne i dokumentet får samme farve som det tilhørende mærke for laget. Så du kan med det samme se hvilke rammer som hører til hvilket lag.

Hvis du ønsker at sortere lagene i listen, så kan du bare bruge musen og flytte dem til den ønskede placering. En vandret sort linje indikerer hvor laget vil blive indsat.

De to ikoner til højre for hver enkelt lag i listen anvendes som følger:

Lås

  Hvis hængelåsen er åben, kan du redigere alle rammerne i det aktive lag. Hvis den er låst, er alle eksisterende rammer i laget beskyttet mod ændringer. Du kan i så tilfælde kun oprette nye rammer i det aktive lag.

Øje

  Hvis øjet er vist gennemstreget med en rød linje, er alle rammerne i det valgte lag usynlige. Hvis øjet er vist normalt, er alle rammerne synlige.