### Pārformatēt rindkopas

Paskatīsimies tuvāk. Tuviniet dokumentu, lai pilnībā redzētu pirmās lappuses teksta rāmi vai vismaz tā augšdaļu. (Lūdzu, saprotiet, ka mēs šajā rokasgrāmatā izmantojam visai mazus ekrānšāviņus vairāku iemeslu dēļ.)

Šeit Jūs labi redzat, ka ik jauna rindkopa sākas ar atkāpinātu rindu, un šī atkāpe ir sevišķi skaista, jo tās platums ir vienāds ar teksta rindu augstumu, šajā gadījumā 11 pt. Kopumā rindkopas atkāpei ir jēga tikai jaunas rindkopas sākumā, norobežojot to no iepriekšējās. Pirms daudziem gadsimtiem izdevēji vietā, kur mēs mūsdienās redzam atkāpi, iekrāsoja rindkopas simbolu, dažreiz sarkanā krāsā. Kādam reiz būs pietrūcis laika vai naudas, neieliekot rindkopas simbolu. Drosme atstāt tukšumu atmaksājās, jo tika konstatēts, ka kvadrāta izmēra atkāpe ir pietiekama, lai norobežotu rindkopu no iepriekšējās optiski pieņemamā veidā. Kvadrāts rodas no rindas augstuma.

Pēc šīs nelielās vēsturiskās atkāpes kļūst skaidrs, ka vismaz pirmajai rindkopai nav vajdzīga atkāpe.

Ar peli tzīmējiet Jūsu teksta pirmo rindkopu un tad noklikšķiniet uz Pamat teksts, bez atkāpes Teksta lineālu inspektorā. Pirmā rindkopa tiks nekavējoties pārformatēta bez atkāpes, un Jūs tagad esat atklājis, kā piešķirt jaunu teksta lineālu jebkurai teksta rindkopai. Atzīmējiet rindkopu, noklikšķiniet uz teksta lineāla, un darīts.