### Lietotāja pāreja no Calamus SL

Peles taustiņi

  Calamus SL intensīvi izmanto labo peles taustiņu. Tas nav iespējams ar noklusēto Apple datoru peli. Kaut daudzi Mac lietotāji mūsdienās lieto peli ar diviem vai vairāk taustiņiem, Apple lietotņu saskarnes koncepcija ir balstīta uz viena taustiņa peli.

  Kaut daudzi rediģēšans režīmi Calamus SL ir pārslēdzami vai izslēdzami ar labo klikšķi, rediģēšanas režīmi iCalamus aktivizējami tikai ar rīkiem un deaktivizējami, nospiežot [Escape].

Moduļi

  Calamus SL piedāvā vairākus moduļus visiem stadnarta un īpašajiem gadījumiem. Šie moduļi ir salīdzināmi ar iCalamus inspektoriem, tomēr atšķiras. iCalamus nav rāmju rediģēšanas moduļa, jo šīs funkcijas sadalās starp rīkiem un inspektoriem.

Dialoglogi

  Calamus SL lielākoties izmato modālus dialoglogus, kas jāaizver pirms varat turpināt strādāt ar dokumentu. iCalamus izmanto ļoti daudz nemodālus dialoglogus, kuros Jūs maināt paramterus un tūlīt redzat izmaiņas dokumentā. Modālie dialoglogi iCalamus ir pielīmēti citam objektam, piemēram, dokumenta logam.

Izvade

  Calamus SL lietotāji var definēt daudzus opcionālus drukāšanas un izvades parametrus, kā rasterizāciju, krāsu dalīšanu, impozīcijas metodes. Tas dod pilnu kontroli pār dokumentu.

  iCalamus izmanto citu izvades filosofiju: tas nodod dokumentu operētājsistēmas izvades rutīnām, kam pašām jātiek galā ar rasterizāciju, krāsu dalīšanu utt. Jūs atradīsiet tikai dažus pielāgojamus izvades parametrus.

[Šis saraksts noteikti ir nepilnīgs.]